

*THEOT Judges in Davies Dabra Bizan*

Ff. 154r–170r (Microfilm reel 1, ms 2)
For the book of Judges, the following people were involved in creating first, second and third drafts of transcriptions: Michael Wechsler, Jeremy Brown; Draft 4, Transkribus; Drafts five, Steve Delamarter; Draft six, seven and eight, Abenezer Hussen, Nardos Worku, Abinet Bedilu, Wondesen Eshetu, Hiwot Samuel; Draft 9, Ralph Lee

*Nota Bene:* The divisions below correspond to the ክፍል divisions in CamAdd1570. Images may be viewed at vHMML at <https://w3id.org/vhmml/readingRoom/view/833053>.

ክፍል፡ ፩፡፡

Jud 01:01 ወኮነ እምድኅረ ሞተ ኢየሱስ ወተስእሉ ደቂቀ እስራኤል እንዘ ይብሉ መኑ የዓርግ ለነ ኀበ ከናኔዎን መልአክ ዘይትቃተሎሙ ለነ።

Jud 01:02 ወይቤሎ እግዚአብሔር ይሁዳ ይዓርግ ወናሁ {.} {.}አግባእክዋ ለምድር ውስተ እዴሁ።

Jud 01:03 ወይቤሎ ይሁዳ ለስምዖን እሑሁ ዕረግ ምስሌየ በውስተ መክፈልትየ ወንትቃተሎሙ ለከናአን ወአሐውር አነኒ ምስሌከ በውስተ መክፈልትከ ወሖረ ስምዖን ምስሌሁ።

Jud 01:04 ወዓርገ ይሁዳ ወአግብኦሙ እግዚአብሔር ለከናኔዎን ወለፌሬዜዎን ውስተ እዴሁ ወቀተሎሙ በቤዜቅ እልፈ ብእሴ።

Jud 01:05 ወረከብዎ ለአዶኒቤዜቅ ወተቃተልዎ ወቀተልዎሙ ለከናኔዎን ወለፌሬዜዎን።

Jud 01:06 ወጐየ አዶኒቤዜቅ ወዴገንዎ ወተለውዎ ወአኃዝዎ ወመተሩ አርእስተ እደዊሁ ወእገሪሁ።

Jud 01:07 ወይቤሎሙ አዶኒቤዜቅ ዘ፸ነገሥት አርእስተ እደዊሆሙ ወእገሪሆሙ ምቱር ሀለወ አተጋብኡ በታሕተ ማእድየ ወበከመ ገበርኩ ከማሁ ፈደየኒ እግዚአብሔር ወወሰድዎ ኢየሩሴ‹ሌ›ም ወሞተ በህየ።

Jud 01:08 ወተቃተሉ ደቂቀ ይሁዳ ምስለ ኢየሩሳሌም ወአስተጋብእዋ ወቀተልዋ በአፈ ኃጺን ወአውዓዩ ሀገራ በእሳት።

Jud 01:09 ወእምዝ ወረዱ ደቂቀ ይሁዳ ይትቃተልዎሙ ለከናኔዎን እለ ይነብሩ ውስተ አድባር።

Jud 01:10 ወሖረ ይሁዳ ውስተ ከናኔዎን እለ ይነብሩ ውስተ ኬብሮን ወወፅኡ ሰብአ ኬብሮን ተቀበልዎሙ ወስማ ለኬብሮን ትካት ቀርየርቦቀ ሴፌር ወቀተልዎሙ ለሴሲ ወለኡመም ወለተለሚ ትውልደ ኤነቅ።

Jud 01:11 ወሖሩ እምህየ ኀበ እለ ይነበሩ ዳቢር ወስማ ለዳቢር ትካት ሀገር መጽሐፍ።

Jud 01:12 ወይቤ ካሌብ ዘቀተላ ለሀገረ መጽሐፍ ወአስተጋብአ እሁቦ አስካ ወለትየ ትኩኖ ብእሲተ።

Jud 01:13 ወአስተጋብአ ጎቶንየል ወልደ ቄኔዝ እኁሁ ለካሌብ ዘይንእስ ወወሀቦ አስካ ወለቶ ትኩኖ ብእሲቶ።

Jud 01:14 ወሶበ ለሐዊረ አምከራ ጎቶንየል ትስአሎ ለአቡሃ ይጸግዋ ዓፀደ ወፍር ወአንጐርጐረት በዲበ አድግ ወጸርሐት በላዕለ አድግ ወትቤ ውስተ ብሔረ አዝየብ ፈኖከኒ ወይቤላ ካሌብ ምን ምንተ ኮንኪ።

Jud 01:15 ወትቤሎ አስከ ሃበኒ በረከተ እስመ ብሔረ አዜየብ ፈነወከኒ ወሃበኒቤዛ ማይ ወወሀባ ካሌብ በከመ ትፈቱ በልባ ቤዛ ሕሙም ወቤዛ ትኩዝ።

Jud 01:16 ወደቂቀ ዮባብ ቀኔዛዊ ሐሙሁ ለሙሴ ዓርጉ እምነ ሀገረ ፊንቆን ኀበ ደቂቀ ይሁዳ ውስተ ኃቅለ ይሁዳ ዘመንገለ አዝየብ ውስተ ሙራደ አራድ ወሖረ ወነበረ ምስለ ሕዝብ።

Jud 01:17 ወሖረ ይሁዳ ምስለ ስምዖን እኁሁ ወቀተልዎሙ ለከናኔዎን እለ ይነብሩ ውስተ ሴፍር ወአሕመምዋ ወአጥፍእዋ።

Jud 01:18 ወኢተወርሰ ይሁዳ ለጋዛን ወለደወላ ወአስቃሎና ወደወላ ወአቃሮን ወደወላ ወአዛጦን ወደወላ ወፂኦታቲሃ።

Jud 01:19 ወሃለወ እግዚአብሔር ምስለ ይሁዳ ወተዋረሰ ደብረ ወስእነ ተዋርሶቶሙ ለእለ ይነብሩ ውስተ ቈላት እስመ ሬካብ ፈለጦ።

Jud 01:20 ወወሃብዎ ለካሌብ ኬብሮን በከመ ይቤሙሴ ወተወርሶ እምህየ ሠላስ አህጉር ወአሰስሎሙ እምህየ ለ፫ደቂቀ ኤናቅ።

Jud 01:21 ወለኢያቡሴዎን እለ ይነብሩ ውስተ ኢየሩሳሌም ኢያሰሰልዎሙ ደቂቀ ብንያሚ ወነበሩ ኢያቡሴዎን ምስለ ደቂቀ ብንያሚ እስከ ዛቲ ዕለት።

Jud 01:22 ወዓርጉ ደቂቀ ዮሴፍ እሙንቱኒ ውስተ ቤቴል።

Jud 01:23 ውስማ ለይእቲ ሀገር ትካት ሉዛ።

Jud 01:24 ወርእዩ ሰብአ ማዕቀብ ብእሴ እንዘ ይወፅእ እምነ ሀገር ወአሐዝዎ ወይቤልዎ አርእየነ ምብዋአ ለህገር ወንገብር ምስሌከ ምሕረተ።

Jud 01:25 ወአርአዮሙ እንተ ኀበ ይበውእዋ ለሀገር ወቀተልዋ ለይእቲ ሀገር በአፈ ሐጺን ወለዝክቱሰ ብእሲ ወለአዝማዲሁ ወአግዓዝዎሙ።

Jud 01:26 ወአተወ ውእቱ ብእሲ ውስተ ምድረ ኬጤኢን ወነደቀ በህየ ሀገረ ወሰመየ ስማ ሉዛ ወውእቱ ኮነ ስማ እስከ ዮም።

Jud 01:27 ወኢተዋረስ ምናሴ ቤተ ሶን እንተ ሀገረ ሰቄቶን ወኢአድዋሊሃ ወኢጺኦታቲሃ ወኢኤቅዳአድ ወኢአድዋሊሃ ወኢእለ ይነብሩ ውስተ ዶር ወኢኣድዋሊሃ ወኢእለ ይነብሩ ምስለ በለዓም ወኢአድዋሊሆሙ ወኢእለ ይነበሩ ውስተ መጌዶን ወኢአድዋሊሃ ወኢእለ ይነብሩ በለዓም ወኢአድዋሊሃ ወአሐዙ ይንበሩ ከናኔዎን ውስተ ይእቲ ምድር።

Jud 01:28 ወእምዝ ሶበ ጸንዑ እስራኤል መጸብሔ ረሰይዎሙ ለከናአን ወአጥፍኦሰ ኢያጥፍእዎሙ።

Jud 01:29 ወኤፍሬምኒ ኢያጥፍእዎሙ ለከናኔዎን እለ ይነብሩ ውስተ ጋዜር ወነበሩ ከናኔዎን ማእከሎሙ ውስተ ጋዜር ወኮንዎሙ መጸብሔ።

Jud 01:30 ወዛቡሎንሂ ኢያጥፍእዎሙ ለእለ ይነብሩ ውስተ ቄድሮን ወለእለ ይነብሩ ውስተ ዓማን ወነበሩ ከናኔዎን ማእከሎሙ ወኮንዎሙ መጸብሔ።

Jud 01:31 ወአሴርሂ ኢያጥፍእዎሙ ለእለ ይነብሩ ውስተ አካ ወኮንዎሙ መጸብሔ ወእለ ይነብሩ ውስተ ዶር ወእለ ይነብሩ ውስተ ሲዶና ወእለ ይነብሩ ውስተ ደላፍ ወአስኮድ ወኬድያ ወአፌቅ ወሮዖብ።

Jud 01:32 ወነበሩ አሴር ማእከለ ከናኔዎን እለ ይነብሩ ውስተ ይእቲ ምድር እስመ ስእኑ አጥፍኦቶሙ።

Jud 01:33 ወንፍታሌምሂ ኢያጥፍእዎሙ ለእለ ይነብሩ ውስተ ቤሳሚስ ወኢእለ ይነብሩ ውስተ ቤቴኔቅ ወነበሩ እስራኤል ማእከሎሙ ለከናኔዎን እለ ሀለዉ ውስተ ይእቲ ይእቲ ምድር ወኮንዎሙ መጸብሔ እለ ይነብሩ ውስተ ቤተ ሳሚስ ወውስተ ቤቴኔክ።

Jud 01:34 ወአጠቅዎሙ አሞሬዎን ለደቂቀ ዳን በውስተ ደብር እስመ ኢያበውሕዎሙ ይረዱ ውስተ ቈላት ወአሐዙ አሞሬዎን ይንበሩ ውስተ ደብረ መርስኖኖስ ዘቦ ውስቴቱ ደበ ወቈናጽለ ወጸንዓት እዴሁ ለቤተ ዮሴፍ ላዕለ አሞሬዎን ወኮንዎሙ መጸብሔ።

Jud 01:35 ወደብረ አሞሬዎን ለኢዱሜዎን ላዕለ ዘአቀራቢን እለ ውስተ ላዕለ ኰኵሕ።

ክፍል፡ ፪፡፡

Jud 02:01 ወዓርገ መልአከ እግዚአብሔር እምነ ገልገላ ላዕለ ቀለውትምና ወላዕለ ቤቴል ወላዕለ ቤተ እስራኤል ወይቤሎሙ እግዚአብሔር አውፃእኩክሙ አ እምነአ ግብጽ{...................}(ኣ ወኣባእኩክሙ ኣ ውስተ አ ምድር እንተ መሐልኩአ ለአበዊክሙአ ከመአ አሃብክሙአ ወእቤ ለክሙአ ኢየሐድግ ኪዳንየ ዘምስሌክሙ ለዓለም።

Jud 02:02 ወአንትሙኒአ ኢትትካየዱአ ኪዳነኣ ምስለአ እለአ ይነብሩአ ውስተአ ዛቲአ ምድርአ ወኢለኣማልክቲሆሙአ ወኢትስግድአ ሎሙአ ወግልፍሆ ሙኒአ ቀጥቅጡአ ወመሥዋዓቲሆሙኒ አ ንሥቱአ ወኢሰማዕክሙአ ቃልየአ እመ ገበርክሙአ ዘንተአ።

Jud 02:03 ወአነኒአ እቤአ ኢይደግምአ እንከ አሰሰሎቶሙአ ለሕዝብአ እለአ እቤአ ከመአ አውፅኦሙ እምነ ቅድሜክሙአ ወይከውኑክሙአ ለሐዘንአ ወአማልክቲሆሙኒአ ይከውኑክሙ አ ለዕቅፍትአ።

Jud 02:04 ወእምዝ ሶበ ይቤሎሙ መልአከ እግዚአብሔር ለኵሉ እስራኤል ዘንተ ነገረ ጸርሐ ኵሉ ሕዝብ ወበከየ።

Jud 02:05 ወበእንተ ዝንቱ ተሰመየ ስሙ ለውእቱ መካን ብካይ ወሦዑ በህየ ለእግዚአብሔር።

Jud 02:06 ወፈነዎሙ ለሕዝብ ወአተዉ ደቂቀ እስራኤል ኵሎሙ ውስተ አብያቲሆሙ ወውስተ ርስቶሙ ከመ ይትዋረስዋ ለምድር።

Jud 02:07 ወተቀንዩ ሕዝብ ለእግዚኣብሔር በኵሉ መዋዕሊሁ ለኢየሱስ ወበኵሉ መዋዕሊሆሙ ለሊቃናት ኵሉ እለ ኖኀ መዋዕሊሆሙ እምድኅረ ኢየሱስ ኵሎሙ እለ አእመሩ ኵሎ ግብረ እግዚአብሔር ዓቢየ ዘገብረ ለእስራኤል።

Jud 02:08 ወሞተ ኢየሱስ ወልደ ወልደ ነዌ ገብረ እግዚአብሔር ወልደ ምእት ወ፲ ዓመት።

Jud 02:09 ወቀበርዎ ውስተ ደብረ ርስቱ ውስተ ተምናታረስ ውስተ ደብረ ኤፍሬም እመንገለ መስዑ በደብረ ጋኣስ።

Jud 02:10 ወኵላ ይእቲ ትውልድ አተዉ ኀበ አበዊሆሙ ወተንሥአት ካልእት ትውልድ እምድኅሬሆሙ ኵሉ እለ ኢያአምርዎ ለእግዚአብሔር ወግብረ ዘገብረ ለእስራኤል።

Jud 02:11 ወገብሩ ደቂቀ እስራኤል እኪተ ቅድመ እግዚአብሔር ወአምለኩ በዓሊም።

Jud 02:12 ወኀደግዎ ለእግዚአብሔር አምላከ አበዊሆሙ ዘአውፅኦሙ እምነ ምድረ ግብጽ ወተለዉ ባዕደ አማልክተ ሕዝብ እለ አውዶሙ ወሰገዱ ሎሙ ወአምዕዕዎ ለእግዚኣብሔር።

Jud 02:13 ወኀደግዎ ለእግዚአብሔር ወአምለክዎ ለበዓል ወኣስጠራጤን።

Jud 02:14 ወተምዕዐ መዓተ እግዚአብሔር ላዕለ እስራኤል ወኤል ወአግብኦሙ ውስተ እደ እለ ይጼውውዎሙ ወፄወውዎሙ ወአእተውዎሙ ውስተ ምድረ ፀሮሙ እለ አውዶሙ ወኢክህሉ ተቃውሞ ቅድመ ፀሮሙ በኵሉ ዘበርበርዎሙ።

Jud 02:15 ወእደ እግዚኣብሔር ላዕሌሆሙ በእኪት በከመ ይቤ እግዚአብሔር ወበከመ መሐለ እግዚአብሔር ወሣቀይዎሙ ጥቀ።

Jud 02:16 ወአቀመ እግዚአብሔር መሳፍንተ ወአድኃኖሙ እግዚአብሔር እምእደ እለ ፄወውዎሙ።

Jud 02:17 ወለመሳፍንቲሆሙኒ ኢሰምዖሙ እስመ ዘመዉ ወተለዉ አማልክተ ባዕት ወሰገዱ ሎሙ ወአምዕዕዎ ለእዚአብሔር ወኃደግዋ ፍጡነ ለፍኖት እንተ ባቲ ሖሩ አበዊሆሙ ከመ ይስምዑ ቃለ እግዚአብሔር ወኢገብሩ ከማሁ።

Jud 02:18 ወሶበ አቀመ ሎሙ እግዚአብሔር መሳፍንተ ወሀለወ እግዚአብሔር ምስለ ውእቱ መስፍን ወአድኃኖሙ እምእደ ፀሮሙ በኵሉ መዋዕሊሁ ለውእቱ መስፍን እስመ ተሣሀሎሙ እግዚአብሔር እምነ ሕ{…}(ማሞሙ) ዘበቅድመ እለ ይትቃተልዎሙ።

Jud 02:19 ወእምዝ ሶበ ሞተ ውእቱ መስፍን ይገብእ ካዕበ ወይኤብሱ ፈድፋደ እምነ አበዊሆሙ ወየሐውሩ ወይተልዉ አማልክተ ባዕድ ወያመልክዎሙ ወይሰግዱ ሎሙ ወኢየኃድጉ እከዪሆሙ ወኢይገብኡ እምነ ፍኖቶሙ እኪት።

Jud 02:20 ወተምዕዐ መዓተ እግዚአብሔር ላዕለ እስራኤል ወይቤ እስመ ኃደገ ዝንቱ ሕዝብየ ኪዳንየ ዘአዘዝክዎሙ ለአበዊሆሙ ወኢሰምዑ ቃልየ።

Jud 02:21 ወአነኒ ኢይደግም እንከ አሰስሎ ብእሴ እምቅድሜሆሙ እምነ አሕዛብ እለ አትረፈ ኢየሱስ።

Jud 02:22 ወኀደጎሙ ከመ አመክሮሙ ቦሙ ለእስራኤል እመ {.}የዓቅቡ ፍኖተ እግዚአብሔር ወእመ የሐውሩ ባቲ በከመ ዓቀቡ አበዊሆሙ ወእመ አልቦ።

Jud 02:23 ወኃደጎ ሙ እግዚአብሔር ለእሉ አሕዛብ ወኢያሰሰሎሙ ፍጡነ ወኢያግብኦሙ ውስተ እዴሁ ለኢየሱስ።

ክፍል፡ ፫፡፡

Jud 03:01 ወኃደጎሙ እግዚአብሔር ለእሉ አሕዛብ ከመ ያመክሮሙ ቦሙ ለእስራኤል ኵሎሙ እለ ኢያእመሩ ኵሎ ፀብኦሙ ለከናአን።

Jud 03:02 ዳእሙ በእንተ ትውልዶሙ ለደቂቀ እስራኤል ከመ ይምሀርዎሙ ቀትለ ወባሕቱ እለ እምቅድሜሁኒ ኢያእመርዎሙ።

Jud 03:03 ለእሉ ፭ አሕዛብ ኢሎፍሊ ወኵሉ ከናአን ወሲዶና ወኤዌዎን እለ ይነብሩ ውስተ ሊባኖስ እምነ ደብረ ባለሄርሞን እስከ ሎቤመት።

Jud 03:04 ወተርፉ ከመ ያመክሮሙ ቦሙ ለእስራኤል ከመ ያእምር እመ ይሰምዑ ትእዛዘ እግዚአብሔር ዘአዘዞሙ ለአበዊሆሙ በእደ ሙሴ።

Jud 03:05 ወነበሩ ደቂቀ እስራኤል ማእከለ ከናኔዎን ወኬጤዎን ወአሞሬዎን ወፌሬዜዎን ወኤዌዎን ወኢያቡሴዎን።

Jud 03:06 ወነሥኡ አዋልዲሆሙ አውሰቡ ወአዋልዲሆሙ ወወሀቡ ለደቂቆሙ ወአምለኩ አማልክቲሆሙ።

Jud 03:07 ወገብሩ ደቂቀ እስራኤል እኩየ ቅድመ እግዚአብሔር ወረስዕዎ ለእግዚአብሔር አምላኮሙ ወአምለኩ በዓልም ወአምሳሊሆሙ።

Jud 03:08 ወተምዓ መዓተ እግዚአብሔር ላዕለ እስራኤል ወአግብኦሙ ውስተ እደ ኵሳ አርሳቴም ንጉሠ ሶርያ ዘመስጴጦምያ አፍላግ ወተቀንዩ ደቂቀ እስራኤል ለኵሳ አርሳቴም ፰ዓመተ።

Jud 03:09 ወገዓሩ ደቂቀ እስራኤል ኀበ እግዚአብሔር ወአቀመ ሎሙ እግዚአብሔር መድኃኒተ ለእስራኤል ወወአድኃኖሙ ጎቶንየል ወልደ ቄኔዝ እኁሁ ለካሌብ ዘይንእስ ወተአዘዙ ሎቱ።

Jud 03:10 ወኮነ ላዕሌሁ መንፈሰ እግዚአብሔር ወኰነኖሙ ለእስራኤል ወወፅአ ፀብአ ወኣግብኦ እግዚአብሔር ውስተ እዴሁ ለኵሳ አርሳቴም ንጉሠ ሶርያ።

Jud 03:11 ወአዕረፈት ምድር ፶ዓመተ ወሞተ ጎተንየል ወልደ ቄኔዝ።

Jud 03:12 ወደገሙ ደቂቀ እስራኤል ገቢረ እኩይ ቅድመ እግዚአብሔር ወአጽንዖ እግዚአብሔር ለኤግሎም ንጉሠ ሞአብ ላዕለ እስራኤል እስመ ገብሩ እኪተ ቅድመ እግዚአብሔር።
Jud 03:13 ወአስተጋብአ ላዕሌሆሙ ኵሎ ደቂቀ ዓሞን ወዓማሌቅ ወሖረ ወቀተሎሙ ለእስራኤል ወተዋረሰ ሀገረ ፊንቆን።
Jud 03:14 ወተቀንዩ ደቂቀ እስራኤል ለኤግሎም ንጉሠ ሞአብ ፲ወ፰ ዓመተ።

Jud 03:15 ወገዓሩ ደቂቀ እስራኤል ኀበ እግዚአብሔር ወአቀመ ሎሙ እግዚአብሔር መድኃኒተ ናኦድ ወልደ ጌራ ወልደ ኢያሜኒ ብእሲ ዘክልኤሆን እደዊሁ የማኑ ወፈነዉ ደቂቀ እስራኤል አምሐ ምስሌሁ ለኤግሎም ንጉሠ ሞአብ።

Jud 03:16 ወገብረ ሎቱ ናኦድ መጥባኅተ እንተ ክልኤ አፉሃ እንተ ስዝርኑኃ ወቀነታ ታሕተ ቅናቱ ውስተ ሐቌሁ መንገለ የማኑ።
Jud 03:17 ወኣብአ ሎቱ አምሐሁ ለኤግሎም ንጉሠ ሞአብ ወኤግሎምሰ ቈጢጥ ብእሲ ውእቱ ጥቀ።

Jud 03:18 ወእምዝ ሶበ ፈጸመ ናኦድ አብኦ ሎቱ አምሐሁ ፈነዎሙ ለእለ ጾሩ አምሐሁ።

Jud 03:19 ወገብኦ ኤግሎም እምነ ቤተ አማልክት ምስለ ገልገል ወይቤሎ ናኦድብየ ነገረ ኀቤከ ንጉሥ እንተ ባሕቲትከ ወአዘዘ ኤግሎም ይፃእ ኵሉ እምኀቤሁ ወወፅኡ ኵሎሙ እለ ይቀውሙ ኀቤሁ።

Jud 03:20 ወቦአ ናኦድ ኀቤሁ ወይነብር ውእቱ ባሕቲቱ ውስተ ጽርኁ ወሐጋይ ውእቱ ወይቤሎ ናኦድ ብየ ዘእነግረከ ንጉሥ ወተንሥአ ኤግሎም እምነ መንበሩ ወቀረቦ።

Jud 03:21 ወሶበ ተንሥአ አልዓለ ናኦድ እዴሁ እንተ ፀጋም ወመልሐ መጥባሕቶ እምነ ገቦሁ ዘየማን ወረገዞ ውስተ ከርሡ ለኤግሎም።

Jud 03:22 ወአብአ እስከ ለዓታ ወበረሮ እስከ ዘባኑ ወመልሐ መጥባኅቶ እምነ ከርሡ።

Jud 03:23 ወወፅአ ናኦድ ጸናፌ ዓፀወ ኆኅተ ጽርኀ ላዕሌሁ ወቀተረ።

Jud 03:24 ወወፂኦ ውእቱ ቦኡ ደቀ ኤግሎም ወርእዩ ወረከቡ ኆኅተ ዘጽርኀ ዕጽወ ወይቤሉ ዮጊ ባሕቲቱ ይነብር ጽመ ውስተ ምግኃሠ ጽርሑ ቅሥፈ።

Jud 03:25 ወፀንሑ እስመ ሐፍሩ ወአልቦ ዘአርሐዎሙ ኆኅተ ጽርኀ ወነሥኡ መርሖ ወአርሐዉ ወረከብዎ ለእግዚኦሙ ውዱቀ ውስተ ምድር ምዉተ።

Jud 03:26 ወናኦድሰ አምሠጠ እስከ ይትሃወኩ ወአልቦ ዘአእመሮ ወውእቱሰ ሐለፈ እምነ አማልክቲሆሙ ወአምሠጠ ውስተ ሴይሮታ።

Jud 03:27 ወእምዝ ሶበ በጽሐ ውስተ ምድረ እስራኤል ወነፍሐ ቀርነ ውስተ ደብረ ኤፍሬም ወወረዱ ምስሌሁ እምነ ደብር ደቂቀ እስራኤል ወውእቱ ቅድሜሆሙ።

Jud 03:28 ወይቤሎሙ ረዱ ትልዉኒ እስመ አግብኦሙ እግዚአብሔር ለፀርነ ውስተ እዴነ ለሞአብ ወወረዱ ወተለውዎ ወበጽሑ ማዕዶተ ዮርዳኖስ ዘሞአብ ወኢያብሑ ሰብአ ይዕዱ።
Jud 03:29 ወቀተልዎሙ ለሞአብ በእማንቱ መዋዕል የአክል እልፈ ብእሴ ኵሎ መስተቃትላን ወኵሎ ዕደው ኀይሎሙ ወአልቦ ዘአምሠጠ እምኔሆሙ ወኢአሐዱ ብእሲ።

Jud 03:30 ወገብኡ ሞአብ በእማንቱ መዋዕል ውስተ እዴሆሙ ለእስራኤል ወአዕረፈት ምድር ፹ዓመተ ወኰነኖሙ ናኦድ እስከ ሞተ።
Jud 03:31 ወእምድኅረ ዝንቱ ቆመ ሴሜጌር ወልደ ሐነት ወቀተሎሙ ለአሎፍል ፯፻ ብእሴ በኀበ ምኅረስ ላህሙ ወውእቱኒ አድኃኖሙ ለእስራኤል።

ክፍል፡ ፬፡፡

Jud 04:01 ወደገሙ ደቂቀ እስራኤል ገቢረ እኩይ ቅድመ እግዚአብሔር ወናኦድሰ ሞተ።

Jud 04:02 ወአግብኦሙ እግዚአብሔር ውስተ እደ ኢያሚን ንጉሠ ከናኔዎን ዘነግሠ በአሶርመልአከ ሰራዊቱ ሲሳራ ወውእቱሰ ይነብር ውስተ አሲሮት ዘአሕዛብ።

Jud 04:03 ወገዓሩ ደቂቀ እስራኤል ኀበ እግዚአብሔር እስመቦ ፱፻ ሰረገላተ ዘሐፂን ወውእቱ አሕመሞሙ ለእስራኤል እንዘ ይሳቂዮሙ ፳ወ፭ ዓመተ።

Jud 04:04 ወዲቦራ ብእሲት ነቢት ብእሲቱ ለፊዶት ይእቲ ትኴንኖ{.}ሙ ለእስራኤል በእማንቱ መዋዕል።

Jud 04:05 ወዲቦራስ ትነብር ኀበ ፊኒቃ ማእከለ ኢያማ ወማእከለ ቤቴል ውስተ ደብረ ኤፍሬም ወዓርጉ ኀቤሃ ደቂቀ እስራኤል ከመ ይትኰነኑ።

Jud 04:06 ወፈነወት ዲቦራ ወወጸውዓቶ ለባረቅ ወልደ አቢኔሔም እምነ ቃዴስ ንፍታሌም ወትቤሎ አኮ ኪያከ አዘዘ እግዚአብሔር አምላከ እስራኤል ከመ ትሖር ውስተ ደብረ ታቦር ወንሣእ ምሴከ አእለፈ ዕደወ እምነ ደቂቀ ንፍታሌም ወእምነ ደቂቀ ዛቡሎን።

Jud 04:07 ወእወስደከ ኀበ ፈለገ ቂሶን ላዕለ ሲሳራ መለአከ ሠራዊቱ ለኢያሚን ወስረገላቲሁ ወብዝሑ ወአግብአ ውስተ እዴከ።

Jud 04:08 ወይቤላ ባርቅ እመ ተሐውሪ ምስሌየ አሐውር እስመ ኢያአምር ዕለተ እንተ ባቲ ይፈቅድ እግዚአብሔር ይፈኑ መልአኮ ምስሌየ።

Jud 04:09 ወትቤሎ ዲቦራ አሐውር ምስሌከ ወባሕቱ አእምር ከመ ኢኮነ ከመ ዘቀዲሙ ቃልከ በፍኖት እንተ እንተ ሖርከ እስመ ውስተ እደ ብእሲት ያገብኦ እግዚአብሔር ለሲሳራ ወተንሥአት ዲቦራ ወሖረት ምስለ ባረቅ እ{.............}(ምነ ቃዴስ።

Jud 04:10 ወአዘዞሙ ባርቅ ) (ለዛቡሎ ን ወለንፍታሌም በቃዴ)ስ ወዓርጉ ምስሌሁ ፻፻ ብእሴ ወዲቦራኔ ዓርገት ምስሌሁ።
Jud 04:11 ወእለ ቀርቡ ቤቴኔዝ ተፈልጡ እምነ ደቂቀ ኢዮባብ ሐሙሁ ለሙሴ ወሐደሩ ትዕይንቱ ኀበ ዕፅ ለበይት ኀበ ቅሩበ ቃዴስ።
Jud 04:12 ወዜነውዎ ለሲሳራ ከመ ዓር{.}ገ ባርቅ ወልደ አቤኔሔም ውስተ ደብረ ታቦር።
Jud 04:13 ወአምጽአ ሲሳራ ኵሎ ሰረገላቲሁ እስመ [፱፻ ] ሰራገላት ዘኀጺን ቦ ወኵሎ አሕዛቢሁ እምነ ኢሪሶት ዘአሕዛብ ውስተ ፈገ ቲሶን።
Jud 04:14 ወትቤሎ ዲቦራ ለባረቅ ተንሥእ እስመ ዛቲ ይእቲ ዕለት እንተ ባቲ ያገብኦ {.}(እ)ግዚአብሔር ለሲሳራ ውስተ እዴከ ወናሁ እግዚአብር የሐውር ቅድሜከ ወወረደ ባረቅ እምነ ደብረ ታቦር ወ፻፻ ብእሲ ይተልውዎ።
Jud 04:15 ወአደንገፆ እግዚአብሔር ለሲሳራ ወለኵሉ ሰረገላ ወለኵሉ ትዕይንቱ አውደቆሙ ቅድመ ባረቅ በአፈ ሐፂን ወወረደ ሲሳራ እምነ ሰረገላቲሁ ወጐየ በእግሩ።

Jud 04:16 ወዴገኖ ባረቅ ወተለወ ሰረገላቲሁ ወዴገነ ትዕይንቱ እስከ ሐቅለ አሕዛብ {..}(ወሞ)ተ ኵሉ ትዕይንተ ሲሳራ በአፈ ኀፂን ወኢተርፈ ወኢ፩።

Jud 04:17 ወሲሳራሰ ጐየ በእግሩ ውስተ ትዕይንተ ኢያኤል ብእሲተ ከቤር ካልኡ ለቄኔው እስመ ሰላም ውእቱ ማእከሎሙ ለኢያቤን ንጉሠ ሶርያ ወማእከለ ቤተ ካቤር ቄንያዊ።

Jud 04:18 ወወፅአት ኢያኤል ወተቀበለቶ ለሲሳራ ወትቤሎ ገኃሥ እግዚእየ ገኃሥ ኀቤየ ወኢትፍራህ ወግሕሠ ኀቤሃ ውስተ ደብተራ ወከደነቶ ሠቀ።

Jud 04:19 ወይቤላ ሲሳራ አስትይኒ ንስቲተ ማየ እስመ ጸማእኩ ወፈትሐት ሳእራ ሐሊብ ወአስተየቶ ወከደነ ገጾ።

Jud 04:20 ወይቤላ ቁሚ ኀበ ኆኅተ ደብተራ ወእመቦ ዘመጽአ ኀቤኪ ወይቤለኪ ቦበሀለወ ዝየ ብእሲ በቢ አልቦ ወከደነቶ ሰቀ።

Jud 04:21 ወነሥአት ኢያኤል ብእሲተ ካቤር መትከለ ደብተራ ወእብነ በካልእት እዴሀ ወቦአት ኀቤሁ ወጸቀወቶ ወተከለት ውእተ መትከል ውስተ መልታኅቱ ወጐድአቶ እስከ ጸመረቶ ምስለ ምድር ወተራገጸ ውእቱ ማእከለ እገሪሃ ወተሰጥሐ ወሞተ።

Jud 04:22 ወበጽሐ ባርቅ እንዘ ይዴግኖ ለሲሳራ ወወፅአት ኢያኤል ወተቀበለቶ ለባርቅ ወትቤ ነዓ ወአርእየከ ብእሴ ዘተሐሥሥ ወቦአ ኀቤሃ ወረከቦ ለሲሳራ ወዱቀ በድኖ ወመትከል ውስተ መልታሕቱ።

Jud 04:23 ወአሕሰሮ እግዚአብሔር ለኢያቢን ንጉሠ ከናአን በይእቲ ዕለት በቅድሜሆሙ ለደቂቀ እስራኤል።

Jud 04:24 ወሖረት እዴሁ ለእግዚአብሔር ምስለ ደቂቀ እስራኤል ወሖረት ወጸንዓት ላዕለ ኢያቢን ንጉሠ ከናአን እስከ አጥፍኦ።

ክፍል፡ ፭

Jud 05:01 ወኀለየት ዲቦራ ወባርቀ በይእቲ ዕለት ወትቤ እንዘ ተኃሊ።

Jud 05:02 ሶበ አሐዘ መሳፍንተ እስራኤል በሕሊና ሕዝብ ይባርክዎ ለእግዚአብሔር።

Jud 05:03 ስምዑ ነገሥት ወአጽምኡ መኳንንት ጽኑዓን አንሰ አሐሊ ለእግዚአብሔር ወለእስራኤል።

Jud 05:04 እግዚኦ በፀአትከ እምነ ሴይር ሶበ ተንሣእከ እምነ ኀቅለ ኤዶም ምድር አድለቅለቀት ወሰማይ ደንገፀት ወደመናትኒ አንጠብጠበ ማይ።

Jud 05:05 ወአድባርኒ ተከውሱ እምነ ቅድመ እግዚአብሔር ዝንቱ ሲና እምቅድመ እግዚአብሔር አምላከ እስራኤል።

Jud 05:06 በመዋዕለ ሴሜጌር ወልደ ቄኔዝ በመዋ{….}(ዕለ እስ)ራኤል ኃልቁ ነገሥት ወሖሩ ፍናዌ መብእስ ፍናዌ ግፍቱአተ።

Jud 05:07 ወኃልቁ መፈክራን እምነ እስራኤል ወኃልቁ እስከ ተንሥአት ዲቦራ እስመ ቆመት እመ ለእስራኤል {…….}።

Jud 05:08 ወሠምሩ በአማልክተ ከንቱ ከመ ኅብስተ ሰገም ሶበ ይከድንዎ ውዕዩ አርማኅ አርባዕቱ እልፍ አርማሐ።

Jud 05:09 ልብያስ ውስተ ዘትእዛዘ ለእስራኤል ኃያላኒሆሙ ለእስራኤል ባርክዎ ለእግዚአብሔር።

Jud 05:10 እለ ትጼዓኑ ላዕለ አእዱግ ወትነብሩ በውስተ ብርሃን ንብቡ ቃለክሙ።

Jud 05:11 ወሰንቅዉ ማእከለ ፍሡሐን ወበህየ ይሁቡ ጽድቀ ለእግዚአብሔር ወጽድቀ ጽንዓ በ{…}(ውስተ) እስራኤል ወይእተ አሚረ ወረደ ውስተ አህጉሪሁ ሕዝበእግዚአብሔር።

Jud 05:12 ተንሥኢ ዲቦራ ወአንሥኢ አእላፈ ምስለ ሕዝብ ተንሥኢ ተንሥኢ ምስለ ማሕሌት ወበኃይል ተንሥእ ባረቅ ወጸንዒዮ ዲቦራ ለባርቅ ወፄውውፄዋከ ባርቅ ወልደ አቢኔኄም ከመ አመ ዓቢየ ኃይሉ {……..}።

Jud 05:13 (እግዚኦ ኣድክሞ)ሙ ሊታ ለእሉ ይጸንዑኒ።

Jud 05:14 ሕዝበ ኤፍሬም ወቅስፎሙ በውስተ ቈላተ እኁከ ብንያሚ ሕዝብከ እምኔየ ማኪር ወረዱ ይፍትኑ ወእምነ ዛቡሎን እግዚአብሔር ይፀብእ ሊተ እምነ ኃያላን እምህየ ወትረ በኀይለ ነገር።

Jud 05:15 ወእምውስተ ይስኮር ምስለ ዲቦራ ፈነወ አጋርያኒሁ ውስተ ቈላት ከመ ትንበር እንተ ማእከለ ከናፍር ወሰፍሐ በእገሪሁ ናፍቆ ሮቤል ዓቢይ ጠይቅና ልቡ።

Jud 05:16 ለምንት ሊተ ትነብር ማእከለ ሞሶፌተም ከመ ታጽምእ ከመ ይትፋፀዩ እለ ይትነሥኡ ከመ ይሕልፉ ውስተ ዘሮቤል።

Jud 05:17 ዓቢይ አሰረ ልቡ በገላአድ ውስተ ማዕዶተ ዮርዳንስ ኃደረ ወዳን ለምንት ይነብር ውስተ አሕማር ወአሴርሰ ነበረ ውስተ ኃይቀ ባሕር ወውስተ ወሰኑ ነበረ።

Jud 05:18 ዛቡሎን ሕዝብ ዘየዓርግ ነፍሶ ለሞት ወንፍታሌም ውስተ መልዕተ ኃቅል።

Jud 05:19 ወመጽኡ ነገሥት ወተቃተሉ ወይእተ አሚረ ተቃተሉ ነገሥተ ከናአን በተናሕ በኀበ ማየ መጌዶ ዘኢነሥአ በትእግልት ብሩር።

Jud 05:20 ወበሰማይ ተፃብኡ ከዋክብት እምነ ቀትሎሙ ወተቃተሉ ምስለ ሲሳራ።
Jud 05:21 ወአውፅኦሙ ፈለገ ቂሶን ወፈለገ ቅዴሚን ወቀተሎ ፈለገ ቂሶን ነፍስየ ጽንዒ።

Jud 05:22 ወይእተ አሚረ ተቀጥቀጠ ሰኰና አፍራሲሆሙ ለአማዳሮት።

Jud 05:23 ወሐያላኒሁ ይረግምዎ ለማዞር ወይቤሎ መልአከ እግዚአብሔር በመርገም ርግምዎሙ ለእለ ውስተ አብያቲሃ እስመ ኢመጽኡ ውስተ ረድኤተ እግዚአብሔር እምነ መስተቃትላን ጽኑዓን።

Jud 05:24 ቡርክት ትኩን እምነ አንስተ ኢያኤል ብእሲተ ከቤር ቀንያዊ እምነ አንስት ቡርክት በውስተ ደብተራ።
Jud 05:25 ማየ ሰአላ ወሐሊበ ወ{..}(ሃበ)ቶ ወበዓይገን ዓቢይ አቅረበት ሎቱ ዕቋነ።
Jud 05:26 ወበእዴሃ እንተ ፀጋም ተመጠወት መትከለ ወበየማና ጐድአት ወቀተለቶ ለሲሳራ ወቀጥቀጠቶ ርእሶ ወደመቀቶ መልታሕቶ።

Jud 05:27 ወተራገጸ በማእከለ እገሪሃ ወበኀበ ተራገጸ በህየ ኃስረ።

Jud 05:28 ወእንተ መስኮት ትኄውጽ እሙ ለሲሳራ እንተ ሠቅሠቅ ትሬኢ እመቦ ዘገብአ እምኀበ ሲሳራ ወበበይነ ምንት ተድኅረ ሰረገላሁ ለሲሳራ በጺሐ ወበበይነ ምንት ጐንደያ እግረ ሰረገላቲሁ።

Jud 05:29 ጠቢባተ መልአከ ላቲ ወአውሥ{..}(አሃ) ወእማንቱሰ አውሥአሃ በከመ ቃለ።

Jud 05:30 አኮኑ ረከባሁ እንዘ ይከፍል ምህርካ ወይትዓረክ አዕርክተ በላዕለ አርእስቲሆሙ ለኃያላን በረቦረ ኅብር ውእቱ ሲሳራ በረቦረ ኅብር ወዘዚአሁ ጥምዓተ ሕባሪሁ ወዓስቅ ውስተ ክሳዱ ዘበርበረ።

Jud 05:31 ከ(ማሁ) ለይትሐጐሉ ኵሎሙ ፀርከ እግዚኦ ወእለሰ ያፈቅ(ሩከ) ከመ ሠርቀ ፀሐይ በኃይሉ ወአዕረፈት ምድር ፵ ዓመ።

ክ፡ ፮፡፡

Jud 06:01 ወገብሩ ደቂቀ እስራኤል እኩየ ቅድመ እግዚአብሔር ወአግብኦሙ እግዚአብሔር ውስተ እደ ምድያም ፯ዓመተ።

Jud 06:02 ወጸንዓት እዴሆሙ ለምድያም ላዕለ እስራኤል ወገብሩ ሎሙ ምድያም በዓታተ ወአጽዋናተ ውስተ አድባር ወውስተ አጽዳፍ።

Jud 06:03 ወእምዝ ሶበ ይዘርኡ ሰብአ እስራኤል የዓርጉ ምድያም ወዓማሌቅ ወደቀ ጽባሕ የዓርጉ ላዕሌሆሙ።

Jud 06:04 ወይትዓየኑ ዲቤሆሙ ወያማስኑ ሎሙ ፍሬ ገራውሂሆሙ እስከ ይበጽሑ ውስተ ጋዛን ወኢያተርፉ ሎሙ ምንተ ኒ በዘ የሐይዉ ለእስራኤል ወመራዕዪሆሙኒ ወላህሞሙ ወአድጎሙ።

Jud 06:05 እስመ የዓርጉ ላዕሌሆሙ እሙንቱ ወእንስሳሆሙ ወተዓይኒሆሙ ያመጽኡ ወይበጽሕዎሙ ከመ አንበጣ ብዝሖሙ ወአልቦሙ ኆልቈ ኢእሙንቱ ወኢአግማሊሆሙ ወይመፅኡ ውስተ ምድረ እስራኤል ከመ ያማስንዋ።

Jud 06:06 ወነድዩ እስራኤል እም(ቅ)ድመ ምድያም ወገዓሩ ደቂቀ እስራኤል ኀበ እግዚአብሔር።

Jud 06:07 ወሶበ ጸርኁ ደቂቀ እስራኤል ኀበ እግዚአብሔር በእንተ ምድያም።

Jud 06:08 ፈነወ ሎሙ እግዚአብሔር ብእሴ ነቢየ ለደቂቀ እስራኤል ወይቤሎሙ ከመዝ ይቤ እግዚአብሔር አምላከ እስራኤል አነ ውእቱ ዘአውፃእኩክሙ እምነ ግብጽ እምነ ቤተ ቅኔት።

Jud 06:09 ወአድኃንኩክሙ እምነ እዴሆሙ ለግብጽ ወእምነ ኵሉ እለ ይሣቂዩክሙ ወአውፃእክዎሙ እምነ ቅድመ ገጽክሙ ወወሀብኩክሙ ምድሮሙ።

Jud 06:10 ወእቤለክሙ አነ ውእቱ እግዚአብሔር አምላክክሙ ወኢትፍርሁ እምነ አማልክተ አሞሬዎን እለ እለ ትነብሩ ውስተ ምድሮሙ አንትሙ ወኢሰማዕክሙ ቃልየ።

Jud 06:11 ወወፅአ መልአከ እግዚአብሔር ወነበረ ታሕተ ዕፅ እንተ ኤፍሬታሰ ዘኢዮአስ አቡሁ ለኢያዝሪ ወጌድዮን ወልዱ ይዘብጥ ስርናየ በውስተ ዓውዱ ከመ ያምሥጥ እምነ ቅድሜሆሙ ለምድያም።

Jud 06:12 ወአስተርአዮ መልአከ እግዚአብሔር ወይቤሎ እግዚአብሔር ምስሌከ ጽኑዓ ኃይል።
Jud 06:13 ወይቤሎ ጌድዮን ኦሆ እግዚኦ እግዚእየ ወእመሰ ሀለወ እግዚአብሔር ምስሌነ ለምንት ረከበተነ ኵሉ ዛቲ እኪት ወአይቴ ውእቱ ኵሉ ስብሐቲሁ ኵሉ ዘነገሩነ አበዊነ ወይቤሉነ እምነ ግብጽ አውፅኦሙ ለአበዊነ እግዚአብሔር ወይእዜሰ ኀደገነ እግዚአብሔር ወአግብአነ ውስተ እደ (ምድ)ያም።

Jud 06:14 ወነፀሮ መልአከ እግዚአብር ወይቤሎ ሖር በኃይለከ ወታድኅኖሙ ለእስራኤል እምነ እምነ እደ ምድያም ወናሁ ፈኖኩከ።
Jud 06:15 ወይቤሎ ጌድዮን ኦሆ እግዚኦ በምንት አድ{.}(ኅ)ኖሙ ለእስራኤል ናሁ አእላፍየኒ ውሑዳን በውስተ ምናሴ ወአነኒ ንኡሰ በቤተ አቡየ:

Jud 06:16 ወይቤሎ መልአከ እግዚአብሔር እስመ እግዚአብሔር ሀለወ ምስሌከ ወትቀትሎሙ ለምድያም ከመ ፩ ብእሲ።

Jud 06:17 ወይቤሎ ጌድዮን እመ ረከብኩ ሞገሰ ቅድመ አዕይንቲከ ግበር ሊተ ተአምረ ከመ አ(ንተ) ውእቱ ዘትትናገር ምስሌየ።

Jud 06:18 ኢትሖር እምዝየ እስከ እገብእ ኀቤከ ወአመጽእ መሥዋዕትየ ወእሲም ቅድሜከ ወይቤሎ አነ ውእቱ ወእፀንሐከ እስከ ትገብእ።

Jud 06:19 ወሖረ ጌድዮን ወገብረ ማኅስአ ጠሊ ወዳፍንታ ናእት ወአንበረ ውስተ ሥጋ ውስተ ከፈር ወወደየ ደሞ ውስተ መቅጹት ወወ{.}(ሰ)ደ ሎቱ ኀበ ዕፅ ወሰገደ ሎቱ።
Jud 06:20 ወይቤሎ መልአከ እግዚአብሔር ንሣእ ሥጋሁ ወኅብስተ ናእት ወሢም ላዕለ ኰኵሕ ወከዓው ደሞ ወገብረ ከማሁ።

Jud 06:21 ወአልዓለ መልአከ እግዚአብሔር በትሮ ወለከፎ ለውእቱ ሥጋ ወለውእቱ ናእት ወነደደ እሳት እምነ ይእቲ ኰኵሕ ወበልዓቶ ለውእቱ ሥጋ ወለውእቱ ናእት ወሖረ መልአከ እግዚአብሔር እምነ አዕይንቲሁ።

Jud 06:22 ወአእመረ ጌድዮን ከመ መልአከ እግዚአብሔር ውእቱ ወይቤ ጌድዮን ኦኣ እግዚኦ እስመ ርኢኩ መልኣከ እግዚአብሔር ገጸ በገጽ።
Jud 06:23 ወይቤሎ እግዚአብሔር ሰላም ለከ ወኢትፍራህ ኢትመውት።

Jud 06:24 ወነደቀ ጌድዮን በህየ ምሥዋዓ ለእግዚአብሔር ወሰመዮ ሰላመ እግዚአብሔር እስከ ዛቲ ዕለት ወእንዘ ዓዲሁ ሃለወ ውስተ ኤፍራታ አቡሁ ለኤዝሪ።

Jud 06:25 ወእምዝ በይእቲ ሌሊት ወይቤሎ እግዚአብሔር ንሣእ ላህመ ወግዝአ ዘአቡከ ካልአ ለህመ ዘ፯ዓመት ወንሥት ምሥዋዖ ለበዓል ዘአቡከ ወምስለ ዘላዕሌሁ ስብር።
Jud 06:26 ወንድቅ ቦቱ ምሥዋዐ ለእግዚአብሔር አምላክከ ዘአስተርአየከ በውስተ ደብረ ማኦክ ዘበዝንቱ ደወል ወንሣእ ውስተ ካልአ ላህመ ወግበሮ መሥዋዕተ በውእቱ ዕፀው ዘሰበርከ።

Jud 06:27 ወነሥአ ጌዴዎን ፲ወ፫ ዕደው እምነ አግብርቲሁ ወገብረ በከመ ይቤሎ እግዚአብሔር ወእምዝ ሶበ ፈርሃ ቤተ አቡሁ ሰብአ ሀገሩ በዊአ መዓልተ ሌሊተ ይበውእ።

Jud 06:28 ወጌሱ በጽባሕ ሰብአ ሀገር ወረከብዎ ንሱተ ለምሥዋዓ በዓል ወምስል ዘላዕሌሁ ስቡር ወላህም መግዝእ ግቡር ቦቱ መሥዋዕተ በውስተ ምሥዋዕ ዘነደቀ።
Jud 06:29 ወተባሀሉ በበይናቲሆሙ መኑ ገብረ ዘንተ ግብረ ወኃሠሡ ወሐ(የቱ) ወይቤሉ ጌዴዮን ወልደ ዮአስ ገብረ ዘንተ ግብረ።
Jud 06:30 ወይቤልዎ ሰብአ ሀገር ለዮአስ አምጽእ ወልደከ ይቅትልዎ እስመ ነስተ ምሥዋዓ በዓል ወሰበረ ምስለ ዘላዕሌሁ።

Jud 06:31 ወይቤሎሙ ዮአስ ለሰብእ እለ ቆሙ ላዕሌሁ አንትሙኑ ይእዜ ትትቤቀሉ ሎቱ ለበዓል አው አንትሙኑ ታድኅንዎ ከመ ትቅትሉ ዘገፍዖ ወእመሰ አምላክ ውእቱ እስከ ይጸብሕ ለይሙት ዘገፍዖ ወይትበቀል ለሊሁ ለዘ ነሰተ ምሥዋዒሁ።

Jud 06:32 ወሰመዮ በይእቲ ዕለት ዓውደ በዓል እስመ ነሠቱ ምሥዋዖ።

Jud 06:33 ወኵሉ ምድያም ወዓማሌቅ ወደቂቀ ጽባሕ ተጋብኡ ላዕሌሁ ወዓደዉ ወኀደሩ ውስተ ቈላተ ኢየዝራኤል።

Jud 06:34 ወአጽንዖ መንፈሰ እግዚአብሔር ለጌድዮን ወነፍሐ ቀርነ ወወውዓ አብየዜር በድኅሬሁ ወፈነወ መልእክተ ውስተ ኵሉ ምናሴ ወአውየወ ውእቱ ኒ እምድኅሬሁ።

Jud 06:35 ወፈነወ መልእክተ ውስተ አሴር ወውስተ ዛቡሎን ወንፍታሌም ወዓርጉ ወተቀበልዎሙ።
Jud 06:36 ወይቤሎ ጌዴዎን ለእግዚኣብሔር እመ ታድኅኖሙ ለእስራኤል በእዴየ በከመ ትቤ።

Jud 06:37 ናሁ አነ እሰፍኅ ፀምረ ብዙተ ውስተ ዓውድ ወእምከመ ወረደ ጠል ውስተ ፀምር ባሕቲቱ ወኵሉ ምድር ይቡስ አአም{.}(ር) እንከ ከመ ታድኅኖሙ ለእስራኤል በእዴየ በከመ ትቤ።

Jud 06:38 ወኮነ ከማሁ ወጌሰ ጌድዮን በሳኒታ ወዓፀሮ ለውእቱ ፀምር ወወፅአ ማይ እምነ ውእቱ ፀምር ወመልአ ዳይገን።

Jud 06:39 ወይቤሎ ጌዴዎን ለእግዚአብሔር ኢትትመዓዕ በመዓትከ ላዕሌየ ወእንግርከ ካዕበ አሐተ ፀምረ ይኩን ይቡሰ እንተ ባሕቲቱ ውስተ ኵሉ ምድር ይረድ ጠል።

Jud 06:40 ወገብረ ከማሁ እግዚአብሔር በይእቲ ሊሊት ወኮነ ይቡስ ጸምር ባሕቲቱ ወውስተ ኵ{………}(ሉ ምድር ወረደ ጠል)።

ክ፡ ፯፡፡

Jud 07:01 ወጌሰ ሮብዓም እስመ ውእቱ ጌድዮን ወኵሉ ሕዝብ ዘምስሌሁ ወሐደሩ ውስተ ምድረ አሮኤድ ወትዕይንቶሙ ለምድያም ወለዓማሌቅ እመንገለ መስዕ እምነ ምሥዋዕ ዘአንባሩ ውስተ ቈላ።

Jud 07:02 ወይቤሎ እግዚአብሔር ለጌድዮን ብዙኅ ዘምስሌከ ከመ ዘኢይክል አግብኦቶሙ ለምድያም ውስተ እዴሆሙ ከመ ኢይትመክሑ እስራኤል ላዕሌየ ወኢይበሉ እዴየ አድኃነተኒ።

Jud 07:03 ወይቤሎ እግዚኣብሔር ንግሮሙ ለሕዝብ ወበሎሙ ዘይፈርህ እምኔክሙ ወፈራህ ለይግባእ እምኀበ ሕዝብ ወተመይጡ እምነ ደብረ ገላአድ ወገብኡ እምነ ሕዝብ ፪፻፻ወ፳፻ ወተርፉ ፻፻።

Jud 07:04 ወይቤሎ እግዚአብሔር ለጌዴዎን ዓዲ ብዙኅ ሕዝብ አውርዶሙ ኀበ ማይ ወአመክሮሙ ለከ በህየ ወእለ አነ እቤለከ እሙንቱ ይሖሩ ምስሌከ።

Jud 07:05 ወአውረዶሙ ኀበ ማይ ለሕዝብ ወይቤሎ እግዚአብሔር ለጌድዮን ኵሉ ዘሰትየ በልሳኑ እምነ ማይ ከመ ይሰቲ ከልብ አቅሞ እንተ ባሕቲቱ ወኵሉ ዘአስተብረከ በብረኪሁ ከመ ይስተይ አቅሞሙ እንተ ባሕቲቶሙ።

Jud 07:06 ወኮነ ኆላቌሆሙ ለእለ ይሰትዩ በልሳኖሙ ፫፻ ዕደው ወእለሰ ተርፉ ሕዝብ አስተብረኩ በብረኪሆሙ ከመ ይስተዩ ማየ።

Jud 07:07 ወይቤሎ እግዚአብሔር ለጌድዮን በእሉ ፫፻ ብእሲ እለ ከመዝ ሰትዩ አድኅነክሙ ወአገብኦሙ ውስተ እዴከ ለምድያም ወኵሉ ሕዝብ ይእትዉ ውስተ አብያቲሆሙ።

Jud 07:08 ወንሥኡ ምስሌክሙ ስንቀ ሕዝብ ወአቅርንቲሆሙ ወለኵሉ ሰብአ እስራኤል ፈንዎሙ ውስተ አብያቲሆሙ ይእትዉ ወለእልክቱሰ ፫፻ ብእሲ አቀመ ወትዕይንተ ምድያም መትኅቶሙ ውስተ ቈላ።

Jud 07:09 ወእምዝ በይእቲ ሌሊት ይቤሎ እግዚአብሔር ተንሥእ ወረድ ፍጡነ እምዝየ ውስተ ትዕይንት እስመ አግባእክዋ ውስተ እዴከ።

Jud 07:10 ወእመሰ ትፈርህ ባሕቲተከ ወሪደ ረድ አንተ ወፋራን ቍልዔከ ውስተ ትዕይንት።

Jud 07:11 ወአጽምኦሙ ዘይትናገሩ ወእምዝ እንከ ይጸንዓ እደዊከ ወረድ ውስተ ትዕይንት ወወረደ ውእቱ ወፋራ ቍልዔሁ ውስተ ፩ ኅብር ዘ፶ እምነ ትዕይንት።

Jud 07:12 ወምድ{..}ያም ወዓማሌቅ ወኵሉ ደቂቀ ጽባሕ ኅዱራን እሙንቱ ውስተ ቈላት ከመ አንበጣ ብዝኆሙ ወአግማሊሆሙ አልቦ ኆልቈ አላ ከመ ሖፃ ዘውስተ ክንፈረ ባሕር እሙንቱ ብዝሖሙ።

Jud 07:13 ወቦአ ጌድዮን ወናሁ ብእሲ ፩ይነግሮ ለካልኡ ሕልሞ ወይቤሎ ሐለምኩ ሕልመ ወእሬኢ ኅብስተ ሰገም ታንኰረኵር ውስተ ትዕይንተ ምድያም ወቀተለታ ወወድቀት ወገፍትአታ እምላዕሉ ወወድቀት ትዕይንት።

Jud 07:14 ወአውሥኦ ካልኡ ወይቤሎ ኢኮነ ዝንቱ እንበለ ኵናተ ጌዴዎን ወልደ ዮአስ ብእሴ እስራኤል አግብኦሙ እግዚአብሔር ውስተ እዴሁ ለምድያም ወለኵሉ ትዕይንቶሙ።

Jud 07:15 ወእምዝ ሶበ ሰምዓ ጌዴዎን ፍካሬ ሕልሙ ወዘከመ ነገሮ ሕልሞ ሰገደ ለእግዚአብሔር ወገብአ ውስተ ትዕይንተ እስራኤል ወይቤሎሙ ተንሥኡ እስመ አግብኦሙ እግዚአብሔር ውስተ እዴነ ለትዕይንተ ምድያም።

Jud 07:16 ወከፈሎሙ ለ፫፻ ብእሲ ለ፫ ሰራዋት ወወሀቦሙ ቀርነ ለኵሎሙ ውስተ እደዊሆሙ ወመሰብክተ ሐደስተ ወመሐትው ውስተ ማእከለ ውእቱ መሳብክት።

Jud 07:17 ወይቤሎሙ እምኔየ ርእዩ ወከማሁ ግበሩ ወናሁ አነ እበውእ ውስተ ማእከለ ትዕይንት ወዘከመ ገበርኩ ግበሩ።

Jud 07:18 ወእነፍኅ በቀርን አነ ወኵሉ እለ ምስሌየ ወንፍሑ በቀርን አንትሙኒ በኣውደ ትዕይንት ወበሉ ለእግዚኣብሔር ወለጌድዮን።

Jud 07:19 {…….(ወቦአ ጌድዮን ) {…..{}ወ፻ብእሲ) ምስሌሁ ውስተ ለኅብረ ትዕይንት በቀዳሚት ሰዓት ዘመንፈቀ ሌሊት እንበለ ይንቅሁ ሰብአ መዓቅብ ወነፍኁ በቀርን ወነፅሑ ዝክተ መሳብክተ ዘውስተ እደዊሆሙ።

Jud 07:20 ወነፍኁ ቀርነ እልክቱ ፫ ሠራዊት ወነፅኁ መሳብክቲሆሙ ወአልዓሉ መሐትዊሆሙ ዘውስተ እደዊሆሙ ዘፀጋም ወውስተ እደዊሆሙ ዘየማን ቀርን ዘቦቱ ይነፍሑ ወጸርኁ ወይቤሉ ኵናተ እግዚአብሔር ወዘጌድዮን።

Jud 07:21 ወቆሙ ኵሎሙ በበመካኖሙ በውስተ አውደ ትዕይንት ወጐየ ኵሉ ትዕይንት ወደንገጹ።

Jud 07:22 ወነፍኁ በ፫አቅርንት ወአግብአ እግዚአብሔር መጥባሕተ ብእሲ ላዕለ ካልኡ በውስተ ኵሉ ትዕይንት ወጐዩ ትዕይንቶሙ እስከ በሴ[ጠ] ወተጋብኡ እስከ ፲፻ ውስተ አቤልሜሑላ ወውስተ ገባእት።

Jud 07:23 ወአውየዉ ሰብአ እስራኤል እምነ ንፍታሌም ወእምነ አሴር ወእምነ ኵሉ ምናሴ ወዴገንዎሙ ለምድያም።
Jud 07:24 ወፈነወ መልእክተ ጌዴዮን ውስተ ኵሉ ደወለ ኤፍሬም እንዘ ይብል ረዱአ ተቀበልዎሙኣ በዓ ለምድያምአ ወርክብዎሙአ በኀበአ ማይአ እስከአ ቤቴራእ ወበዮርዳንስእ ወአውየዉ ኵሉ ሰብአ ኤፍሬም ወቀደምዎ(ሙ) ኀበ ማይ እስከ ቤቴራ ወዮርዳንስ።

Jud 07:25 ወአኃዝዎሙ ለ፪ መላእክተ ምድያም ለሄሬብ ወለዜብ ወቀተልዎ ለሄሬብ በሱሪን ወለዜብ ቀተልዎ በኢያፌቅ ወዴገንዎሙ ለምድያም ወአምጽኡ አርእስቲሆሙ ለሄሬብ ወለዜብ ኀበ ጌድዮን እምነ ማዕዶተ ዮርዳንስ።

ክ፡ ፰፡፡

Jud 08:01 ወይቤልዎ ሰብአ ኤፍሬም ምንት ዝንቱ ነገር ዘገበርከ ላዕሌነ ከመ ኢትጸውዓ ነ አመ ሐርከ ትትቃተሎሙ ለምድያም ወተሳነኑ ምስሌሁ ዓቢየ ተሥናነ።

Jud 08:02 ወይቤሎሙ ምንተ ገበርኩ ይእዜ ከመ ዘአንትሙ ትኄይሱኒ ቄጽለ ኤፍሬም ቀሰመ አቢየዜር።

Jud 08:03 ውስተ እዴክሙኑ አግብኦሙ እግዚአብሔር ለመላእክተ ምድያም ሄሬብ ወዜብ ወምንተ ክህልኩ ገቢረ ከማክሙ ወእምዝ ኀደግዎ እንከ ወአዕረፈት ነፍሶሙ እምኔሁ ሶበ ይቤሎሙ ዘንተ ቃለ።

Jud 08:04 ወመጽአ ጌድዮን ኀበ ዮርዳንስ ወዓደው ውእቱ ወ(፪፻)ብእሴ እለ ምስሌሁ ወየዓንበዙ ሶበ ርኅቡ።

Jud 08:05 ወይቤሎሙ ለሰብአ ሰኮት ሃብዎሙ እክለ ለሕዝብ እለ ምስሌየ እስመ ርኅቡ ወአንሰ እትልዎሙ ለዜቤሔ ወለሴልማና ነገሥተ ምድያም።

Jud 08:06 ወይቤልዎ መላእክተ ስኮት ቦኑ እዴሆሙ ለዜቤሔ ወለ ስልማና ይእዜ ውስተ እዴከ ከመ ነሀቦሙ እክለ ለሰራዊትከ።

Jud 08:07 ወይቤሎሙ ጌድዮን አኮ ከመዝ እምከመ አግብኦሙ እግዚአብሔር ለዜብሔ ወወለስልማና ውስተ እዴየ እሰቅል ሥጋሆሙ ውስተ ዓቀባት ዘገዳም ወውስተ ክልኤ አርቆሚን።

Jud 08:08 ወዓርገ እምህየ ውስተ ፋኑሔል ወይቤሎሙ ከመዝ ወይቤልዎ ሰብአ ፋኑሔል በከመ ይቤልዎ ሰብአ ሰኰት።

Jud 08:09 ወይቤሎሙ ለሰብአ ፋኑሔል ሶበ ገባእኩ በዳኅን እነሥቶ ለዝንቱ ማኅፈድ።

Jud 08:10 ወዜቤሔሰ ወስልማና ውስተ ቀርቀር ወትዕይንቶሙ ምስሌሆሙ ወየአክሉ ፼ወሃየ ኵሎሙ እለ ተርፉ እምነ ኵሉ ተዓይኒሆሙ ለደቂቀ ጽባሕ ወእለሰ ወድቄ ፲፼ወ፶፻ {……..}(ብእሲ እለ ይጸው)ሩ ኵናተ።

Jud 08:11 ወዓርገ ጌድዮን ፍኖተ እለ ይነብሩ ውስተ አዕፃዳት ጽባሐዊያን እለ መንገለ ናቤት ላዕለ ዜቤሔ ወቀተለ ትዕይንቶሙ እንዘ ይትአመኑ።

Jud 08:12 ወጐዩ ዜቤሔ ወስልማና ወዴገኖሙ ወተለዎሙ ወአሐዞሙ ለክልኤሆሙ ነገሥተ ምድያም ለዜቤሔ ወስል{….....}(ማና ወለኵሉ ትዕይ){…}(ንቶሙ)ቀጥቀጦሙ ጌዴዎን።

Jud 08:13 ወተመይጠ ጌዴዎን እምነ ፀብእ ወልደ ዮአስ እምነ ዓቀበ አሬስ።

Jud 08:14 ወአሐዙ ፩ ወልደ እምነ ሰብአ ስኮት ወሐተቶ ወጸሐፎሙ መላእክተ ስኮት ወሊቃናቲሃ ፸ወ፯ ብእሲ።

Jud 08:15 ወበጽሐ ሰኰት ኀበ መላእክተ ሰኮት ወይቤሎሙ ነዮሙ ዜቤሔ ወስልማና ለእለ ቦሙ ተዓየርክሙ ወትቤሉኒ ቦኑ እዴሆሙ ለዜብሔ ወለስልማና ይእዜ ውስተ እዴከ ከመ ነሀቦሙ እክለ ለእለ ርኅቡ ሰብእከ እክለ።

Jud 08:16 ወነሥኦሙ ለሰብአ ሰኰት ለሊቃናቲሆሙ ወለመላእክቲሆ ሙ ወሰቀሎሙ ውስተ ዓቀባተ ገዳም ወውስተ በራቄኒም ወሰቀሎሙ ምስሌሆ ሙ ለሰብአ ሰ{.}(ኮ)ት።

Jud 08:17 ወነሰቶ ለማኅፈደ ፋኑሔል ወቀተሎሙ ለሰብአ ሰኮት ወለሀገሮሙ።

Jud 08:18 ወይቤሎሙ ለዜቤሔ ወለስልማና አይቴ ዕደው እለ ቀተል{.}(ክ)ሙ በታቦር ወይቤልዎ ከማከ እሙንቱ ወኪያከ ይመስሉ እሙንቱ ከመ ርእየተ ገጸ ደቀ ነገሥት።
Jud 08:19 ወይቤሎሙ ጌድዮን አኃዊየ እሙንቱ ወደቂቀ እምየ ወመሐለ ሎሙ ወይቤሎሙ ሕያው እግዚአብሔር ሶበ አሕየውክምዎሙ እመ ኢቀተልኩክሙ።

Jud 08:20 ወይቤሎ ለዮቶር በኵሩ ተንሥእ ቅትሎሙ ወኢመልሐ መጥባሕቶ ውእቱ ኅፃን እስመ ንኡስ ውእቱ ወፈርሀ።

Jud 08:21 ወይቤልዎ ዜቤኄ ወስልማና ተንሥእ አንተ ወተራከበነ እስመ ከመ ብእሲ ውእቱ ኃይልከ።

Jud 08:22 ወይቤልዎ ሰብአ እስራኤል ለጌድዮን መልአክ ለነ አንተ ወደቂቀከ እስመ አድኃንከነ እምነ እደ ምድያም።

Jud 08:23 ወይቤሎሙ ጌዴዮን ኢ(ይት)መልአከ አንሰ ለክሙ ወወልድ{.}(የ)ኒ ኢይትመልአክ ለክሙ እግዚአብሔር ይትመልአክ ለክሙ።

Jud 08:24 ወይቤሎሙ ጌድዮን እስእል እምኔክሙ ስእለተ ወሀቡኒ ብእሲ ብእሲ አዕኑገ ዘሰለበ እስመ ብዙኃ አዕኑገ ቦሙ እስመ እስማዔላዊያን እሙንቱ።

Jud 08:25 ወይቤሉ ውሂቦ {.}(ን)ሁብ ወሰፍሐ ልብሰ ወገደፉ ብእሲ ብእሲ አ{.}(ዕ)ኑገ ሰሉበ።

Jud 08:26 ወኮነ ድልወተ ወርቅ አዕኑጊሁ ዘሰአሎሙ ፲ወ(፱፻)በሰቅል ወርቁ እንበለ አውፀባት ወባዝግናት ዘኤፎት ወመዋጥኅ ዘሜላት ዘላዕለ ነገሥተ ምድያም ወእንበለ ኀብላተ ወርቅ ዘውስተ ክሳዳተ አግማ{..}(ላቲ)ሆሙ።

Jud 08:27 ወገብረ ሎቱ ጌድዮን ምስለ ወአቀሞ ውስተ ሀገሩ ውስተ ኤፍሬም ወዘመዉ ቦቱ ኵሉ እስራኤል ወተለውዎ በህየ ወኮኖ ጌጋየ ለጌድዮን ወለቤቱ።

Jud 08:28 ወተተሐቱ ምድያም ቅድሜሆሙ ለእስራኤል ወኢደገሙ እንከ አልዕሎ ርእሶሙ ወአዕረፈት ምድር ፵ዓመ በመዋዕለ ጌድዮን።

Jud 08:29 ወሖረ ኢዮርብዓም ወልደ ዮአስ ወነበረ ውስተ ቤቱ።

Jud 08:30 ወቦ ጌድዮን ፸ ደቂቀ እለ የሐውሩ በገቦሁ እስመ ብዙኃት አንስቲያሁ።

Jud 08:31 ወዕቅብቱ በውስተ ሲቂሚስ ወለደት ሎቱ ወልደ ወሰመዮ ስሞ አበሜሌክ።

Jud 08:32 ወሞተ ጌድዮን ወልደ ዮአስ በሀገር ሠኔት ወተቀብረ ውስተ መቃብረ አቡሁ ዮአስ ወኤፍራታ አቢየዝራ።

Jud 08:33 ወእምዝ ሶበ ሞተ ጌድዮን ወተመይጡ ደቂቀ እስራኤል ወተለዉ በዓልም ወተካየዱ ምስሌሁ ለበዓል ከመ ይኩኖሙ አምላኮሙ።

Jud 08:34 ወኢተዘከርዎ ደቂቀ እስራኤል ለእግዚአብሔር አምላኮሙ ዘአድኃኖሙ እምእደ ኵሉ ፀሮሙ እለ አውዶሙ።
Jud 08:35 ወኢገብሩ ምሕረተ ምስለ ቤተ ኢዮርብዓም ዘውእቱ ጌድዮን በኵሉ ሠናይት እንተ ገብረ ምስለ እስራኤል።

ክ፡ ፱፡፡

Jud 09:01 ወሖረ አበሜሌክ ወልደ ሮብዓም ውስተ ሰቂማ ኀበ አሐወ እሙ ወተናገሮሙ ለኵሉ አዝማደ ቤተ እሙ።

Jud 09:02 ወይቤሎሙ ተናገርዎሙ {..} (ሊተ ) {............} (ለሰብአ ሰቂማ ወበልዎሙ ምንትአ ) (ይኄይስክሙአ ሰብዓኑአ) {……..}(ብእሲአ ይኰንኑ)ክሙአ ኵሎሙአ ደቂቀ ሮብዓምአ አውአ ፩አ ብእሲአ ይኰንንክሙአ ወተዘከሩአ ከመአ ሥጋክመአ ወዓጽምክሙአ አነአ።

Jud 09:03 ወተናገሩ ሎቱ አሐወ እሙ ምስለ ኵሉ ሰብኣ ሰቂማ ኵሎ ዘንተ ነገረ ወሜጥዎ ለልቦሙ ኀበ አቢሜሌክ ወይቤሉ እኑነ ውእቱ።

Jud 09:04 ወወሀብዎ ፸ብሩረ እምነ ቤተ በዓል ወተዓሰበ ቦን አቢሜሌክ ዕደወ ሐቃልያነ ወመደንግፃነ ወሖሩ ወተለውዎ።
Jud 09:05 ወቦአ ውስተ ቤተ አቡሁ ውስተ ኤፍሬ{..}(ም ወ)ቀተሎሙ ለአሐዊሁ ለደቂቀ ሮብዓም ፸ብእሴ በአሐቲ እብን ወተርፈ ኢ{…}(ዮአታ)ም ወልደ ሮብዓም ዘይንእስ እስመ ተኃብኦ።

Jud 09:06 ወተጋብኡ ኵሎሙ ሰብአ ሰቂማ ወኵሉ ቤተ መሐሎን ወሖሩ ወአንገሥዎ ለአቢሜሌክ ሎሙ ንጉሠ በኀበ ዕፀ በላኖ እንተ ውስተ ሰቂማ።

Jud 09:07 ወዜነውዎ ለኢዮአታም ወሖረ ወቆመ ውስተ ርእሰ ደብረ ጋሪዜን ወጸርሐ ወበከየ ወይቤሎሙ ስምዑኒ ሰብኣ ሰቂማ ወይስማዕክሙ እግዚአብሔር።

Jud 09:08 ሖሩኣ ዕፀውአ ያንግሡአ ሎሙአ ንጉሠአ ወይቤልዋአ ለዕፀአ ዘይትአ ንገሣአ ለነኣ።

Jud 09:09 ወትቤሎሙአ ዕፅአ ዘይትአ እኅድግኑአ ቅብእየ ዘሰብሐ እግዚአብሔር በላዕሌየ ወእጓለ እመሕያው ወእሖር እንገሥ ላዕለ ዕፀው።

Jud 09:10 ወይቤልዋ ኵሉ ዕፀው ለበለስ ንዒ ንግ{…}(ሢ ለነ)።

Jud 09:11 ወትቤሎሙ በለስ እኅድግኑ ምጥቀትየ ወፍሬ ቡሩከ ወእሖር እንገሥ ላዕፀው።

Jud 09:12 ወይቤልዎ ኵሉ ዕፀው ለወይን ነዓ ንገሥ ለነ።

Jud 09:13 ወይቤሎሙ ወይን እኅድግኑ ወይንየ ወትፍሥሕትየ ዘበኀበ እግዚአብሔር ወበኀበ እጓለ እመሕያው ወእኆር እንገሥ ለዕፀው።

Jud 09:14 ወይቤልዋ ዕፀው ላዕፀ ራምኖንንዒ አንቲ ንገሢ ለነ።

Jud 09:15 ወትቤሎሙ ዕፀ ራምኖን ለዕፀው እመ አማን ታነግሡኒ በጽድቅ ላዕሌክሙ ንዑ አጽልሉ ታሕተ ጽላሎትየ እመ ኢወፅአት እሳት እምነ ራምኖን ወትብልዖ ለአርዘ ሊባኖስ።

Jud 09:16 ወይእዜኒ እመ አማን በጽድቅ ገበርክሙ ወአንገሥክምዎ ለአቢሜሌክ ወበከመ ገበርክሙ ምስለ ኢዮርብዓም ወምስለ ቤቱ ወእመ በከመ ዕሴተ እዴሁ ገበርክሙ ሎቱ።

Jud 09:17 በከመ ተቃተለ አቡየ ለክሙ ወገደፈ ነፍሶ ቅድሜክሙ ወአድኃነክሙ እምእደ ምድያም።

Jud 09:18 ወአንትሙ {…….}(ተንሣአክሙ ላ)(ዕለ ቤተ አቡየ ወቀ)ተልክሙ ደቂቆ ፸ ብእሲ በአሐቲ እብንን ወአንገሥክምዎ ለአቢ ሜሌክ ወልደ ዕቅብቱ ላዕለ ሰቂሞን እስመ እኁክሙ ውእቱ።

Jud 09:19 ወእመሰ በጽድቅ ወበርትዕ ገበርክሙ ምስለ ሮብዓም ወቤቱ በዛቲ ዕለት ቡሩካነ ኵኑ አንትሙሂ ወተፈሥሑ በአቢሜሌክ ወውእቱ ይትፌሣኅ ብክሙ።
Jud 09:20 ወእመአኮሰ ይፃእ እሳት እምነ አቢሜሌክ ወትብልዖሙ ለሰብአ ሰቂሞን ወለቤተ መሐሎን ወትፃእ እሳት እምነ ሰብአ ሰቂሞን ወእምነ ቤተ መሐሎን ወትብልዖ ለአበሜሌክ።

Jud 09:21 ወጐየ ኢዮአታም ወርጸ ውስተ ፍኖት ወአምሠጠ ውስተ ራራ ወነበረ ህየ እምነ ገጾ አበሜሌክ እኁሁ።

Jud 09:22 ወመልአከ አበሜሌክ ለቤተ እስራኤል ፫ዓመተ።

Jud 09:23 ወፈነወ እግዚአብሔር ጋኔነ እኩየ ማእከለ አበሜሌክ ወማእከለ ሰብአ ሰቂሞን ወክሕድዎ ሰብአ ሰቂሞን ለቤተ አበሜሌክ።

Jud 09:24 ከመ ይግባእ ኃጢአቱ ዘ፸ ደቂቀ ኢዮርብዓም ወደሞሙ ወይትፈደዮ ለአበሜሌክ እኁሆሙ ዘቀተሎሙ ወላዕለ ሰብአ ሰቂሞን እለአጽንዕዋ {.}(ለ)እዴሁ ከመ ይቅትሎሙ ለአኃዊሁ።

Jud 09:25 ወአንበሩ ሎቱ ሰብአ ሰቂሞን ማዕገተ ውስተ አርእስተ አድባር ወየሀይዱ ኵሎ ዘየኃልፍ ፍኖተ እንተ ላዕሌሆሙ ወዜነውዎ ለአበ{…}(ሜሌክ)።

Jud 09:26 ጋአድወልደ አቤድ ወአሐዊሁ ውስተ ሰቂማ ወኀበሩ ምስሌሁ ሰብአ ሰቂማ።

Jud 09:27 ወወፅኡ ሐቅለ ወቀሰሙ አዕፃዳተ ወይኖሙ ወአኬዱ ወገብሩ በዓለ ወቦኡ ቤተ አምላኮ{…}ሙ ወበልዑ ወሰትዩ ወረገምዎ ለአበሜሌክ።

Jud 09:28 ወይቤ ጋድ ወልደ አቤድ መኑ ውእ{………..}(ቱ አበሜሌክ ወመኑ ውእ))ቱ ወልደ ሴኬም ከመ ንትቀ)ነይ ሎቱ አኮኑ ውእቱ ወልደ ሮብዓም ወዜቡል ወዓቃቤሁ ገብሩ ወሰብአ ኤሞር አቡሁ ለሴኬም ወለምንት ንትቀነይ ሎቱ ንሕነ።

Jud 09:29 ወመኑ እመ አግብኦ ለዝንቱ ሕዝብ ውስተ እዴየ ወአፍልሶ ለአበሜሌክ ወእበሎ ለአአበሜሌክ አብዝኀ ኃይለከ ወፃእ።
Jud 09:30 ወሰምዐ ዜቡል መልአከ ሀገር ዘይቤ ጋድ ወልደ አቤድ ወተምዕዐ መዓተ።

Jud 09:31 ወፈነወ መልእክተ ኀበ አበሜሌክ ምስለ አምሐእንዘ ይብል ናሁአ ገላአድ ወልደ አቤድ ወአሐዊሁ መጽኡአ ውስተ ሰቂማ ወናሁአ ይትቃተልዋአ ለሀገርአ በእንቲአከአ።

Jud 09:32 ወይእዚኒአ ተንሥእአ በሌሊትአ አንተአ ወሕዝብአ ዘምስሌከአ ወዕግትአ ውስተ አ ኃቅልአ።

Jud 09:33 ወበጽባሕአ ጊዜአ ይሠርቅአ ፀሐይአ ወበጽባሕአ ጊስአ ወሩዳአ ለሀገርአ።

Jud 09:34 ወመጽአ ውእቱ ወሕዝብ ዘምስሌሁ በሌሊት ወዓገትዋ ለሰቂማ ፬ ሠራዊት።

Jud 09:35 ወሶበ ጸብሖ ወፅአ ገላአድ ወልደ አቤድ ወቆመ ኀበ ኆኅተ አንቀጸ ሀገር ወተንሥአ አበሜሌክ ወሕዝብ ዘምስሌሁ እምኀበየ ዓግቱ።

Jud 09:36 ወርእየ ጋድ ወልደ አቤድ ሕዝበ ወይቤሎሙ ለዜቡል ናሁ ሕዝብ ይወርድ እምነ ርእሰ ደብር ወይቤሎ ዜቡል ጽላሎተ አድባር ትሬኢ አንተሰ ከመ ሰብእ።

Jud 09:37 ወደገመ ዓዲ ጋድ ብሂሎቶ ወይቤሎ ናሁ ሕዝብ ይወርድ እምነ ርእሰ ደብድር ወይቤሎ ዜቡል ጽላሎተ አድባር ትሬኢ አንተሰ ከመ ሰብእ ወደገመ ዓዲ ጋድ ብሂሎቶ ወይቤሎ ናሁ ሕዝብ ይወርድ መንገለ ባሕር እምነ ኀበ ሕንብርተ ምድር ወ፩ ሠርዌ ይመጽእ እምነ ፍኖት እምአንጻሮ።
Jud 09:38 ወይቤሎ ዜቡል አይቴ ውእቱ ይእዜ ዝክቱ አፉከ ዘትቤ መኑ ውእቱ አበሜሌክ ከመ ንትቀነይ ሎቱ አኮኑ ዝንቱ ውእቱ ውእቱ ሕዝብ ዘተዓየርከ ፃእኬ ይእዜ ወተቃተሎሙ።

Jud 09:39 ወወፅአ ጋድ እምነ ቅድሜሆሙ ለሰብአ ሰቂማ ወተቃተሎ ለአበሜሌክ።

Jud 09:40 ወዴገኖ አበሜሌክ ወጐየ እምቅድመ ገጹ ወወድቁ ብዙኃን ወተቀትሉ እስከ አንቀጸ ሀገር።

Jud 09:41 ወነበረ አበሜሌክ ውስተ ኦሪማ ወአውፅኦሙ ዜቡል ለጋድ ወለአሐዊሁ ወከልኦሙ ነቢረ ውስተ ሰቂማ።

Jud 09:42 ወእምዝ በሳኒታ ወፅአ ሕዝብ ውስተ ገዳም ወዜነውዎ ለአበሜሌክ።
Jud 09:43 ወነሥአ ሕዝቦ ወከፈሎሙ ለ፫ ሰራዊት ወዐገተ ቦሙ ወሶበ ይኔጽር ወናሁ ሕዝብ ይወፅእ እምነ ሀገር ወተንሥአ ላዕሌሆ ሙ ወቀተሎሙ።

Jud 09:44 ወአበሜሌክሰ ወሰርዌ ዘምስሌሁ ቆሙ ዲጋ ኀበ ኆኅተ አንቀጸ ሀገር ወእልክቱሰ ፪ ሠራዊት ተዘርዉ ውስተ ኵሉ ገዳም ወቀተልዎሙ።

Jud 09:45 ወአበ ሜሌክሰ ይትቃተል ምስለ ሀገር ኵላ ዕለተ ወአስተጋብእዋ ለሀገር ወሕዝብሰ ዘውስቴታ ቀተለ ወዘርአ ውስቴታ ፄወ።

Jud 09:46 ወሰምዑ ኵሎ ሙ ሰብአ ማኅፈደ ሰቂሞን ወቦኡ ውስተ ጸወነ ቤተ በዓል።

Jud 09:47 ወዜነውዎ ለአበሜሌክ ከመ ተጋብኡ ኵሉ ሰብአ ማኅፈደ ሰቂማ።

Jud 09:48 ወዓርገ አበሜሌክ ውስተ ደብረ ሄርሞን ውእቱ ወሕዝብ ዘምስሌሁ ወነሥአ አበሜሌክ ጕድበ ውስተ እዴሁ ወገመደ ጾረ ዕፀው ወነሥኦ ወዶሮ ውስተ መታክፊሁ ወይቤሎሙ ለሕዝብ ለእለ ምስሌሁ ዘከመ ርኢክሙኒ እገብር ግበሩ አንትሙኒ ፍጡነ ከመ አነ ገበርኩ።

Jud 09:49 ወገዞሙ እሙንቱኒ ኵሎሙ ጾሮሙ ወነሥኡ ወለውዎ ለአበሜሌክ ወአንበሩ ኀበ ፀወን ወአውዓዩ ላዕሌሆሙ ጸወኖሙ በእሳት ወሞቱ ኵሎሙ ሰብአ ሰቂማ ዘማኅፈዱ ወእክሉ ፲፻ብእሲ ወአ(ን)ስት።

Jud 09:50 ወሖረ አበ ሜሌክ ውስተ ቴቤስ ወነበሩ ላዕሌሃ ወአስተጋብእዋ።

Jud 09:51 ወቦቱ ማሕፈደ ዓቢየ ውስተ ማእከለ ሀገር ወተፀወኑ ኵሎሙ ህየ ዕደዊሆሙ ወአንስቲያሆሙ ወኵሉ ዓበይተ ሀገር ወዓጸዉ ላዕሌሆሙ ወዓርጉ ውስተ ናኅስ ማኅፈድ።

Jud 09:52 ወሖረ አበ ሜሌክ ኀበ ማኅፈድ ወተቃተልዎ ወቀርበ አበሜሌክ ኀበ ኆኅተ ማኅፈድ ከመ ያውዕዮ በእሳት።

Jud 09:53 ወወገረቶ አሐቲ ብእሲት በስባረ ማኅረጽ ውስተ ርእሱ ለአበሜሌክ ወቀጥቀጠቶ መልታሕቶ።

Jud 09:54 ወጸርሐ ፍጡነ ለቍልዔሁ ዘይጸውር ንዋዮ ወይቤሎ ምላሕ መጥባሕተ ወቅትለኒ ከመ ኢይበሉኒ ብእሲት ቀተለቶ ወወግኦ ቍልዔሁ ወሞተ አበሜሌክ።

Jud 09:55 ወርእዩ ሰብአ እስራኤል ከመ ሞተ አበሜሌክ ወአተዉ ኵሎሙ በሐውርቲሆሙ።

Jud 09:56 ወፈደዮ እግዚአብሔር ለአበሜሌክ እኪተ እንተ ገብረ ላዕለ ደቂቀ አቡሁ ዘቀተለ ፸ አሐዊሁ።

Jud 09:57 ወኵሎ እኪቶሙ ለሰብአ ሰቂማ ፈደዮሙ እግዚአብሔር ላዕለ ርእሶሙ ወበጽሖሙ መርገመ ኢዮአታም ወልደ ሮብዓም።

ክ፡ ፲ ፡፡

Jud 10:01 ወቆመ እምድኅረ አበሜሌክ ዘያድኅኖሙ ለእስራኤል ቶሐ ወልደ ፉሐ ወልደ እኁሁ ለአቡሁ ብእሲ ዘእምነ ይሳኮር ወውእቱሰ ይነብር ውስተ ሰማርያ ውስተ ደብረ ኤፍሬም።

Jud 10:02 ወኰነኖሙ ለእስራኤል ፳ወ፫ ዓመተ ወሞተ ወተቀብረ ውስተ ሰማርያ።

Jud 10:03 ወቆመ እምድኅሬሁ ኢያእር ገላአዳዊ ወኰነኖሙ ለእስራኤል ፳ወ፪ ዓመተ።

Jud 10:04 ወቦ ፴ወ፪ ደቂቀ ወይጼዓኑ ላዕለ ፴ወ፪ አእዱገ ወቦሙ ፴ወ፪ አህጉረ ወሰመዮን ደብራተ ዘኢያኢር እስከ ዮም ሀለዋ ውስተ ገላአድ።

Jud 10:05 ወሞተ ኢያኢር ወተቀብረ ውስተ ረሞ።

Jud 10:06 ወደገሙ ደቂቀ እስሬኤል ገቢረ እኩይ ቅድመ እግዚአብሔር ወአምለክዎ ለበለዓ{…}(ልም ወ)ለአስጣሮት ወአማልክተ ሶርያ ወአማልክተ ሲዶና ወአማልክተ ሞአብ ወአማልክተ ደቂቀ ዓሞን ወአማልክተ ኢሎፍሊ ወሐደግዎ ለእግዚአብሔር ወኢተቀንዩ ሎቱ።

Jud 10:07 ወተምዕዐ መዓተ እግዚአብሔር ላዕለ እስራኤል ወአግብኦሙ ውስተ እደ ኢሎፍሊ ወውስተ እደዊሆሙ ለደቂቀ ዓሞን።

Jud 10:08 ወሰቀይዎሙ ወአጠቅዎሙ ለደቂቀ እስራኤል በማዕዶተ ዮርዳኖስ በምድረ አሞሬዎን በገላአድ።

Jud 10:09 ወዓደዉ ደቂቀ ዓሞን ዮርዳንስ ይትቃተልዎሙ ለይሁዳ ወለብንያም ወለቤተ ኤፍሬም ወተሳቀዩ ደቂቀ እስራኤል ጥቀ።

Jud 10:10 ወገዓሩ ደቂቀ እስራኤል ኀበ እግዚአብሔር ወይቤሉ አበስነ ለከ እስመ ኃደግናከ አምላክነ ወአምለክናሆሙ ለበዓልም።

Jud 10:11 ወይቤሎሙ እግዚአብሔር ለደቂቀ እስራኤል አኮኑ ግብጽ ወአሞሬዎን ወደቂቀ ዓሞን ወሞአብ ወኢሎፍሊ።

Jud 10:12 ወሲዶና ወምድያም ወዓማሌቅ {………..}(ቀዩክሙ ወገዓርክሙ ኀ)ቤየ ወአድኃንኩክሙ እምእዴሆሙ።

Jud 10:13 ወአንትሙሰ ኃደግሙኒ ወአምላክሙ ባዕደ አማልክተ በበይነ ዝ{.}(ን)ቱ ኢያድኃነክሙ።

Jud 10:14 ሖሩ ጽርሑ ኀበ አማልክት እለ ሐሬክሙ ለክሙ ወያድኅኑ ክሙ በመዋዕለ ምንዳቤክሙ።

Jud 10:15 ወይቤልዎ ደቂቀ እስራኤል ለእግዚአብሔር አበስነ ረስየነ ዘከመ ትፈቅድ ቅድሜከ ወባሕቱ እግዚአ አድኅነነ በዛቲ ዕለት።

Jud 10:16 ወአሰሰሉ አማልክተ ባዕድ እምነ ማእከሎሙ ወአምለክዎ ለእግዚአብሔር ወአስመርዎ ወዓንበዙ እምነ ሥቃይ እስራኤል።

Jud 10:17 ወዓርጉ ደቂቀ ዓሞን ወኃደሩ ውስተ ገላአድ ወወፅኡ ደቂቀ እስራኤል ወኃደሩ ውስተ ምድረ መሴፋ።

Jud 10:18 ወተባህሉ መላእክተ ሕዝበ ገላአድ በበይናቲሆሙ መኑ ብእሲ ዘይእሕዝ ይትቃተሎሙ ለነ ለደቂቀ ዓሞን ወይኩን ርኡሰ ለኵሉ እለ ይነብሩ ውስተ ገላአድ።

ክ፡ ፲ወ፩፡፡

Jud 11:01 ወይፍታሔ ገላአዳዊ ጽኑዕ ወኃያል ወወልደ ብእሲት ዘማ ውእቱ ወወለደቶ ለይፍታሔ ለገላአድ።

Jud 11:02 ወለደት ሎቱ ለገላአድ ደቂቀ ወልህቁ ደቂቃ ለይእቲ ብእሲት ወአውፅእዎ ለይፍታሔ ወይቤልዎ ኢትወርስ ውስተ ቤተ አቡነ እስመ ወልደ ካልእት ብእሲት አንተ።

Jud 11:03 ወሖረ ይፍታሔ እምነ ገጸ አሐዊሁ ወነበረ ውስተ ምድረ ጦፍ ወይፀመድዎ ለይፍታሔ ሰብእ ነዳያን ወይሐውሩ ምስሌሁ።

Jud 11:04 ወእምድሕረ ውእቱ መዋዕል ተቃተልዎሙ ደቂቀ ዓሞን ለእስራኤል።

Jud 11:05 ወሖሩ ሊቃናተ ገላአድ ይንሥእዎ ለይፍታሔ እምድረ ጦፍ።

Jud 11:06 ወይቤልዎ ለይፍታሔ ነዓ ወትኩነነ መስፍነ ወንትቃተሎሙ ለደቂቀ ዓሞን።

Jud 11:07 ወይቤሎሙ ይፍታሔ ለሌቃነ ገላአድ አኮኑ አንትሙ ጸላእክሙኒ ወአውፃእክሙኒ እምነ ቤተ አቡየ ወአውፃእክሙኒ እምኃቤክሙ ለምንት እንከ መጻእክሙ ኀቤየ ይእዜ ሶበ ተመንደብክሙ።

Jud 11:08 ወይቤልዎ ሊቃናተ ገላኣድ ለይፍታሔ አኮ ከመዝ መጻእነ ኀቤከ ከመ ትሖር ምስሌነ ወትትቃተል ለነ ምስለ ደቂቀ ዓሞን ወትኩነነ ርእሰ ለኵሉ እለ ይነብሩ ውስተ ገላአድ።

Jud 11:09 ወይቤሎሙ ይፍታሔ ለሊቃናተ ገላአድ እመ ትነሥኡኒ አንትሙ ከመ እትቃተሎሙ ለደቂቀ ዓሞን እምከመ አግብኦሙ እግዚአብሔር ቅድሜየ አነ እከውኖ{.}(ክ)ሙ ርእሰ።

Jud 11:10 ወይቤልዎ ሊቃናተ ገላአ ድ ለይፍታሔ እግዚአብሔር ስምዕነ በማእከሌነ በከመ ትቤ ከማሁ ንገብር።

Jud 11:11 ወሖረ ይፍታሔ ምስለ ሊቃናተ ገላአድ ወሤምዎ ሕዝብ ሎሙ ርስተ ከመ ይኩኖ ሙ መስፍነ ወነገረ ይፍታሔ ኵሎ ቃሎ ቅድመ እግዚአብሔር በመሴፋ።

Jud 11:12 ወፈነወ ይፍታሔ መልእክተ ኀበ ንጉሦሙ ለደቂቀ ዓሞን እንዘ ይብል ምንተአ ብከአ ምስሌየአ ከመአ ትምፃእ ትትቃተለኒአ ውስተአ ብሔርየአ።

Jud 11:13 ወይቤ ንጉሦሙ ለደቂቀ ዓሞን ለእለ ለአከ ይፍታሔ እስመአ ነሥኡአ እስራኤልአ ምድርየአ አመ አ የዓርጉአ እምነኦ አርኖንአ እስከአ ኢያቦቅአ ወእስከ ዮርዳንስአ ወይእዜኒአ አግብአ ሊተአ በሰላምአ ወገብኡ እለ ለአከ ይፍታሔ ኃቤሁ ለይፍታሔ።

Jud 11:14 ወፈነወ ይፍታሔ ሐዋርያተ ኀበ ንጉሦሙ ለደቂቀ ዓሞን።

Jud 11:15 ወይቤሎ ሙ ከመዝ ይፍታሔ ይቤ ኢነሥአአ እስራኤልአ ምድረከአ ዘሞአብአ ወምድረ ደቂቀ ዓሞን አመ ዓርጉአ እምነ ግብጽአ።

Jud 11:16 እለአ ሐሩአ እስራኤልአ ውስተአ ገዳምአ እስከአ ባሕረአ ኤርተራአ ወበጽሑአ እስከአ ቃዴስአ።

Jud 11:17 ወፈነወ እስራኤልአ ሐዋርያተአ ኀበአ ንጉሠአ ኤዶምአ እንዘአ ይብልአ አሕልፈ ኒ እንተአ ምድርከአ ወአበየአ ንጉሥአ ኤዶምአ ወኀበኒአ ንጉሥአ ሞአብአ ለአከአ ወአበየአ ወነበረአ እስራኤልአ ውስተ ቃዴስአ።

Jud 11:18 ወሐለፈአ እንተ ገዳምአ ወኦዱአ ምድርአ ኤዶምአ ወምድረ ሞአብአ ወበጽሑአ መንገለ ጽባሒሁኦ ለምድረአ ሞአብአ ወኀደሩ ውስተ ማዕዶተ አርኖን ወኢቦኡ ውስተ ደወለ ሞአብ እስመ አርኖን ይእቲ ደወሎሙ ለሞአብ።

Jud 11:19 ወፈነወ እስራኤል ሐዋርያተ ኀበ ሴዎን ንጉሠ ሔሴቦን አሞራዊ ወይቤሎ እስራኤል አሕልፈኒአ እንተአ ምድርከአ እስከአ ብሔርየአ።

Jud 11:20 ወአበየ ሴዎን አሕልፎቶሙ ለእስራል እንተ ደወሉ ወአስተጋብአ ሴዎን ሕዝቦ ወኀደረ ውስተ ኢያሴር ወተቃተሎሙ ለእስራኤል።

Jud 11:21 ወአግብኦሙ እግዚአብሔር አምላክ እስራኤል ለሴዎን ወለኵሉ ሕዝቡ ውስተ እዴሆሙ ለእስራኤል ወቀተልዎሙ ወተወረስዎሙ ለእስራኤል ኵሎ ምድሮሙ ለአሞሬዎን እለ ይነብሩ ውስተ ይእቲ ምድር።

Jud 11:22 ወተዋረሱ ኵሎ ደወሎሙ ለአሞሬዎን እምነ አርኖን እስከ ኢያቦቅ ወእምነ ገዳም እስከ ዮርዳንስ።

Jud 11:23 ወይእዜኒ እግዚአብሔር አምላከ እስራኤል አሰሰሎሙ ለአሞሬዎን እምነ ቅድመ ገጾሙ ለእስራኤል ወአንተኑአ ትትዋረስ በእብሬትከአ።

Jud 11:24 አኮኑአ ዘአውረሰከአ ኮሞስአ አምላክከአ ኪያሁአ ዳእሙአ ትትወረስአ ወኵሎአ ዘአውረሰነአ እግዚአብሔርአ አምላክነአ ቅድሜነአ ኪያሁ{.}አ ንትዋረስአ።

Jud 11:25 ወይእዜኒአ ቦኑአ እንተ አትኄይሶአ ለባለቅአ ወልደ ሴፓርአ ንጉሥአ ሞአብአ ቦኑአ ባእሰአ ተባአሰኦ ምስለአ እስራኤልአ አውፀብአ ኦ ተጸብኦሙአ ለቤትአ እስራኤልአ።

Jud 11:26 በሔሴቦንአ ወበአድዋሊሃአ ወበኢያዜርአ ወበአድዋሊሃአ ወበኵሉ አህጉርአ ዘኀበአ ዮርዳንስአ በ፫ ፻ ዓመትአ ለምንትአ ኢያድኃንዎሙአ በዝንቱአ መዋዕልአ።

Jud 11:27 ወአነኒአ ኢአበስኩአ ለከአ ወአንተሰአ ትገብርአ እኪተአ ምስሌየአ ከመአ ትትቃተለኒአ ወይፍታኅአ እግዚኣብሔርአ ዘውእቱአ ይፈትሕአ ዮምአ ማእከለአ ደቂቀአ እስራኤልአ ወማእከለ ደቂቀ አሞንአ።

Jud 11:28 ወአበዮሙ{.} ንጉሠ ደቂ{…………….}(ቀ ዓሞን ወኢሰምዓ ቃለ ይፍታሔ ዘ)ለአከ ሎቱ።

Jud 11:29 ወመጽአ መንፈሰ እግዚአብሔር ላዕለ ይፍታሔ ወዓደወ እምነ ምድረ ገላአድ ወዘምናሴ ወዓደወ እምነ ምድረ ገላአድ ወእምነ ደወለ ገላአድ ውስተ ማዕዶቶሙ ለደቂቀ ዓሞን።

Jud 11:30 ወበጽዓ ይፍታሔ ብጽዓተ ለእግዚአብሔር ወይቤ ለእመ አግብኦሙ ለደቂቀ ዓሞን ውስተ እዴየ።

Jud 11:31 ዘመጽአ ወወፅአ እምነ ኆኅተ ቤትየ ወተቀበለኒ ሶበ ገባእኩ በዳኅን እምነ ኀበ ደቂቀ ዓሞን ለእግዚአብሔር እሬስዮ መሥዋዕተ።

Jud 11:32 ወዓደወ ይፍታሔ ኀበ ደቂቀ ዓሞን ከመ ይትቃተሎሙ ወአግብኦሙ እግዚአብሔር ውስተ እዴሁ።

Jud 11:33 ወቀተሎሙ እምነ አሮኤር እስከ ይበጽሕ ውስተ ኤሞይት ፳ አህጉረ እስከ አቤል ዓፀደ ወይን ዓቢይ ቀትል ጥቀ ወገረሩ ደቂቀ አሞን ቅድመ ደቂቀ እስራኤ(ል።

Jud 11:34 ወአ)ተወ ይፍታሔ ውስተ ቤቱ ውስተ መሴፍ {..}ወናሁ ወለቱ ወፅአት ወተቀበለቶ ምስለ ከበሮ ወመሰንቆ ወይእቲ ባሕቲታ ሎቱ እንተ ያፈቅር ወአልቦ ባዕደ ውሉደ ዘእንበሌሃ ኢወልድ ወኢወለተ።

Jud 11:35 ወሶበ ርእያሰጠጠ አልባሲሁ ወይቤ አሌሊተ ወለትየ አዕቀጽክኒ ወለዕፁብ ኮንክኒ ውስተ አዕይንቲየ ወአንሰ ፈታሕኩ አፉየ ኀበ እግዚአብሔር በእንቲአኪ ወኢይክል ዓሊዎቶ።

Jud 11:36 ወትቤሎ አበ ለእመ በእንቲአየ ፈታሕከ አፉከ ኀበ እግዚኣብሔር ረስየኒ በከመ ወጽአ እምአፉከ እስመ ገብረ ለከ እግዚአብሔር እምነ ጸርከ እምነ ደቂቀ ዓሞን።

Jud 11:37 ወትቤሎ ለአቡሃ ረሲ ሊተ ዛተ ቃለ አብሐኒ ክልኤተ አውራሐ እሖር ወእዕርግ ውስተ አድባር ወእበኩ ላ{.}(ዕ)ለ ድንግልናየ ምስለ ካልአትየ።

Jud 11:38 ወይቤላ ሖሪ ወፈነዋ ፪አውራኀ ወሖረት ይእቲ ወካልአቲሃ ወበከያ ላዕለ ድንግልና{..}(ሃ ዘ) ምስለ ካልአቲሃ በውስተ አድባር።

Jud 11:39 ወእምድኅረ ኃልቀ ፪አውራኅ ገብአት ኀበ አቡሃ ወገብረ ይፍታሔ ብጽዓቲሁ ዘበጽዓ ወይእቲሰ ኢታአምር ብእሴ ወኮነተ ሕገ ውስት እስራኤል።

Jud 11:40 በበ መዋዕለ ዕለታ ያሐውራ አዋልደ እስራኤል ይብክያሃ ለወለተ ይፍታሔ ገላአዳዊ ረቡዓ መዋዕለ ለዓመት።

ክ፡ ፲ወ፪ ፡፡

Jud 12:01 ወተጋብኡ ደቂቀ ኤፍሬም ወመጽኡ ውስተ ሴፍና ወይቤልዎ ለይፍታሔ ለምንት ሖርከ ትትቃተሎሙ ለደቂቀ ዓሞን ወኢጸዋዕከነ ከመ ንሖር ምስሌከ ናውዒ ቤ{……}(ተከ ላዕሌከ )(በ)እሳት።

Jud 12:02 ወይቤሎሙ ይፍታሔ ብእሲ ግፉዕ አነ ወሕዝብየ ወደቂቀ ዓሞን ሳቀዩነ ጥቀ ወጸራኅነ ለክሙ ወኢአድኃንክሙነ እምነ እዴሆሙ።

Jud 12:03 ወሶበ ርኢኩ ከመ አልቦ ዘያድኅን አግባእክዋ ለነፍስየ ውስተ እዴየ ወዓደውኩ ኀበ ደቂቀ ዓሞን ወአግብኦሙ እግዚአብሔር ቅድሜየ ወለምንት ዓረግሙ ኀቤየ ዮም ትትቃተ ሉኒ።

Jud 12:04 ወአስተጋብኦሙ ይፍታሔ ለኵሉ ሰብአ ገላአድ ወተቃተሎሙ ለኤፍሬም ወቀተልዎሙ ሰብአ ገላኣድ ለኤፍሬም እስመ ይቤልዎሙ ድኁናን ኤፍሬም።

Jud 12:05 ወበጽሕ ዎሙ በማእከለ ምናሴ ሰብአ ገላአድ በውስተ ማዕዶተ ዮርዳንስ ዘኤፍሬም ወእምዝ ሶበ ይቤሉ ደኁናን ኤፍሬም ንዕዱ ይቤልዎሙ ሰብአ ገላአድ አንትሙሂ ቦኑ እምነ ኤፍሬም አንትሙ ወይቤሉ ኢኮነ።

Jud 12:06 ወይቤልዎሙ በሉ ማኅፀን ወአበዩ ብሂለ ወአሐዝዎሙ ወቀተልዎሙ በውስተ ማዕዶተ ዮርዳንስ ወወድቁ እምነ ኤፍሬም ይእተ አሚረ ፱፼ወ፳፻።

Jud 12:07 ወኰነኖሙ ለእስራኤል ይፍታሔ ፯ዓመተ ወሞተ ይፍታሔ ገላአዳዊ ወተቀብረ ውስተ ሀገሩ ገላአድ።

Jud 12:08 ወኰነኖሙ ለእስራኤል እምድኅሬሁ ኄሴቦን ዘእምነ ቤተ ልሔም።

Jud 12:09 ወወለደ ሰላስ ደቂቀ ወስላስ አዋልደ እለ አስተዋሰበ አፍአ ወሠላስ አንስተ እለ ነሥአ ለደቂቁ እምነ አፍአ {.}ወኰነኖሙ ለእስራኤል ፯ዓመተ።

Jud 12:10 ወሞተ ኄሴቦን ወተቀብረ ውስተ ቤተ ልሔም።

Jud 12:11 ወኰነኖሙ እምድኅሬሁ ለእስራኤል ኤሎም ዛቡሎናዊ ወኰነኖሙ ለእስራኤል ፲ዓመተ።

Jud 12:12 ወሞተ ኤሎም ዛቡሎናዊ በኤሎም ወቀበርዎ ውስተ ምድረ ዛቡሎን።

Jud 12:13 ወኰነኖሙ ለእስራኤል እምድኅሬሁ ለቦን ኤፍራታዊ።

Jud 12:14 ወተወልዱ ሎቱ ፵ ደቂቀ ወ፴ደቂቀ ደቂቁ ወይጼዓኑ ላዕለ ፸አእዱ ግ ወኰነኖሙ ለእስራኤል ፰ዓመተ።

Jud 12:15 ወሞተ ለቦን ወልደ ኤሎም ኤፍራቶናዊ ወቀበርዎ ውስተ ኤፍራት ውስተ ምድረ ኤፍሬም ውስተ ደብረ ላነቅ።

ክ፡ ፲ወ፫ ፡፡

Jud 13:01 ወደገሙ ደቂቀ እስራኤል ገቢረ እኩይ ቅድመ እግዚአብሔር ወአግብኦሙ ውስተ እደ ኢሎፍሊ ፵ዓመተ።

Jud 13:02 ወሀለወ ብእሲ ዘእምነ ሲራሕ ዘእምነ ነገደ ዳን ወስሙ መኖሔ ወብእሲቱ ስ መከን ይእቲ ወኢትወልድ።

Jud 13:03 ወአስተርአያ መልአከ እግዚአብሔር ለብእሲቱ ወይቤላ ናሁ መካን አንቲ ወኢወለድኪ ወትፀንሲ ወትወልዲ ወልደ።

Jud 13:04 ወይእዜኒ ተዓቀቢ ወኢትስተዩ ወይነ ወሜሰ ወኢትብልዒ ኵሎ ዘርኩሰ።

Jud 13:05 እስመ ናሁ ትፀንሲ ወትወልዲ ወልደ ወኢይለከፎ ርእሶ ሐጺን እስመ ቅዱስ ውእቱ ናዝራዊ ለእግዚአብሐር ውእቱ ኅፃን እምነ ከርሠ እሙ ውእቱ ይእኅዝ ያድኅኖሙ ለእስራኤል እምነ እደ አሎፍል።

Jud 13:06 ወሖረት ይእቲ ብእሲት ወነገረቶ ለምታ ወትቤሎ ብእሴ እግዚአብሔር መጽአ ኀቤየ ወርእየቱ ከመ መልአክ እግዚአብሔር ወግሩም ውእቱ ጥቀ ወተስእልክዎ እምአይቴ ውእቱ ወኢያይደዓኒ ስሞ።

Jud 13:07 ወይቤለኒ ናሁ ትፀንሲ ወትወልዲ ወልደ ወይእዜኒ ኢትስተዪ ወይነ ወሜሰ ወኢትብልዔ ኵሎ ዘርኩስ እስመ ናዝራዊ ውእቱ ሕፃን ለእግዚአብሔር እምነ ከርሠ እሙ እስከ አመ ይመውት።

Jud 13:08 ወሰአለ መኖሔ ኀበ እግዚአብሔር ወይቤ እግዚኦ ብእሴ እግዚአብሔር ዘፈኖከ ኀቤነ ለይምፃእ ኀቤነ ወያለብወነ ምንተ ንተ ንገብር ለውእቱ ሕፃን ዘይትወለድ።

Jud 13:09 ወሰምዖ እግዚአብሔር ቃሎ ለመኖሔ ወመጽአ መልኣከ እግዚአብሔር ኀበ ብእሲቱ ዓዲ ዳግመ እንዘ ትነብር ውስተ ገዳም ወኢሀለው መኖኄ ሞታ ምስሌሃ።

Jud 13:10 ወሮጸት ብእሲቱ ወአፍጠነት ወነገረቶ ለምታ ወትቤሎ ናሁ አስተርአዮኒ ዝክቱ ብእሲ ዘመጽአ ኀቤየ ቀዲሙ።

Jud 13:11 ወተንሥአ መኖሔ ወተለዋ ለብእሲቱ ኀበ ውእቱ ብእሲ ወይቤሎ አንተኒ ውእቱ ዝክቱ ብእሲ ዘተናገርከ ምስለ ብእሲትየ ወይቤሎ ውእቱ መልአከ አነ ውእቱ።

Jud 13:12 ወይቤሎ መኖኄ ይእዜ ሶበ በጽሐ ቃልከ ምንት ውእቱ ነገሩ ለውእቱ ሕፃን ወግብሩ።

Jud 13:13 ወይቤሎ መልአከ እግዚአብሔር ለመኖሔ እምነ ኵሉ ዘእቤላ ለብእሲትከ ተዓቀቡ።

Jud 13:14 እምነ ኵሉ ዘይወፅእ እምነ ወይን ኢይብላዕ ወወይነ ወሜሰ ኢይስተይ ወኵሉ ርኩስ ኢይብላዕ ወኵሉ ዘአዘዝክዋ ተዓቀቡ።

Jud 13:15 ወይቤሎ መኖሔ ለመልአከ እግዚአብሔር ናገብርከ ወንግበር ለከ ማሕስአ ጠሊ ቅድሜከ።

Jud 13:16 ወይቤሎ መልአከ እግዚአብሔር ለመኖሔ እመሰ አግበርከኒ ኢይበልዕ እንከ እክለ ወእመሰ ለእግዚአብሔር ገበርከ መሥዋዕተ ግበሮ ሎቱ።

Jud 13:17 ወይቤሎ መኖሔ ለመልአከ እግዚአብሔር መኑ ስምከ ከመ አመ መፃእከ ቃልከ ንሰብሕከ።

Jud 13:18 ወይቤሎ መልአከ እግዚአብሔር ለምንት ዝንቱ ዘትሴአል ስምየ ወመድምም ውእቱ።

Jud 13:19 ወነሥአ መኖኄ ማሕስአ ጠሊ ወመሥዋዕቶ ወ(አዕ)ረገ {…} ውስተ ኰኵሕ ለእግዚአብሔር ዘይገብር መድምመ ለእግዚእ ወርእይዎ መኖሔ ወብእሲቱ ሶበ ዓርገ ነድ እመልዕልተ ምሥዋዕ ውስተ ሰማይ።

Jud 13:20 ወዓርገ መልአከ እግዚአብሔር በነደ ምሥዋዕ ውስተ ሰማይ ወመኖሔሰ ወብእሲቱ ርእይዎ ወወድቁ በገጾሙ ውስተ ምድር።

Jud 13:21 ወኢደገመ እንከ መልአከ እግዚአብሔር አስተርእዮቶ ለመኖሔ ወለብእሲቱ ወይእተ ገዜ አእመረ መኖሔ ከመ መልአክ ውእቱ።

Jud 13:22 ወይቤላ መኖሔ ለብእሲቱ ሞተ ንመውት እስመ ርኢናሁ ለእግዚአብሔር።

Jud 13:23 ወትቤሎ ብእሲቱ ሶበ ፈቀደ ይቅትለነ እግዚአብሔር እምኢተመጠወ እምነ እዴነ መሥዋዕትነ ወቍርባንነ ወእምኢያለበወነ ኵሎ ዘንተ ወበከመ መዋዕሊሁ እምኢያስምዓነ ዘንተ።

Jud 13:24 ወወለደት ወልደ ይእቲ ብእሲት ወሰመየቶ ስሞ ሶምሶን ወባረኮ እግዚአብሔር ወልህቀ ውእቱ ሕፃን።

Jud 13:25 ወአሐዘ መንፈሰ እግዚአብሔር ይሖር ምስሌሁ ውስተ ትዕይንተ ዳን ማእከለ ሳራ ወማእከለ እስታሔል።

ክ፡ ፲ወ፬ ፡፡

Jud 14:01 ወወረደ ሳምሶን ውስተ ተምናታ ወርእየ ብእሲተ በተምናታ እምነ አዋልደ ኢሎፍሊ ወአደመቶ ቅድሜሁ።

Jud 14:02 ወዓርገ ወነገሮሙ ለአቡሁ ወለእሙ ወይቤሎሙ ርኢኩ ብእሲተ በተምናታ እምነ አዋልደ አሎፍል ወይእዜኒ ንሥእዋ ሊተ ብእሲተ።

Jud 14:03 ወይቤልዎ አቡሁ ወእሙ ቦኑ አልቦ እምነ አዋልደ አሐዊከ ወበውስተ ኵሉ ሕዝብየ ብእሲተ ከመ ትሖር አንተ ወትንሣእ ብእሲተ እምነ አዋልደ ኢሎፍሊ ቈላፍያን ወይቤሎ ሳምሶን ለአቡሁ ኪያሀ ዳእሙ ንሥኡ ሊተ እስመ አደመተኒ ውስተ አዕይንትየ።

Jud 14:04 ወኢያእመሩ አቡሁ ወእሙ ከመ እምኃበ እግዚአብሔር (ውእቱ) እስመ በቀለ ይፈቅድ ውእቱ እምነ ኢሎፍሊ ወበእማንቱ መዋዕል ኢሎፍሊ ይቀንይዎሙ ለእስራኤል።

Jud 14:05 ወወረደ ሳምሶን ወአቡሁ ወእሙ ውስተ ተምናታ ወተግሕሠ ውስተ ዓፀደ ወይን ዘተምናታ ወናሁ አንበሳ ተቀበሎ እንዘ ይጥሕር።

Jud 14:06 ወመጽአ ላዕሌሁ መንፈስ እግዚአብሔር ወነጽሖ ከመ ዘይነጽሕ ማኅስአ ጠሊ ወከመ ወኢምንት ኮነ ውስተ እዴሁ ወኢያይድዓ ለአቡሁ ወለእሙ ዘገብረ።

Jud 14:07 ወዓርጉ ወተናገሩ ወአደመቶ ቅድሜሁ ለሳምሶን።

Jud 14:08 ወተመይጠ እምድኅረ መዋዕል ከመ ይንሥአ ወተግኅሠ ከመ ይርአዮ ለዝንቱ በድነ አንበሳ ወናሁ ንህብ ውስተ አፉሁ ለውእቱ አንበሳ ኀደረ ወቦ መዓረ።

Jud 14:09 ወነሥአ ወበልዐ ወሖረ እንዘ ይበልዕ ወበጽሐ ኀበ አቡሁ ወእሙ ወወሀቦሙ ወበልዑ ወኢያይድዖሙ ከመ እምነ አፈ አንበሳ {.}አውፅኦ ለውእቱ መዓር።

Jud 14:10 ወወረደ አቡሁ ኀበ ይእቲ ብእሲት ወነበረ ህየ ሳምሶን ሰቡዓ መዋዕለ እስመ ከማሁ ይነብሩ ወራዙት።

Jud 14:11 ወእምዝ ሶበ ፈርህዎ ሤሙ ላዕሌሁ ካልአነ ፴ ወነበሩ ምስሌሁ።

Jud 14:12 ወይቤሎሙ ሳምሶን እሜስል ለክሙ አምሳለ ወእመ ኢ{..}(ይዳ)ዕክሙኒ አምሳልየ በእላንቱ ሰቡዕ መዋዕል ዘበዓል ወረከብክሙ እሁበክሙ ሰላሳ ሰንዱናተ ወሰላሳ አልባስ።

Jud 14:13 ወእመስ ስእንክሙ አይድዖትየ ትሁቡኒ አንተሙ ሊተ ፴ ሰንዱናተ ወ፴ አልባሰ ወይቤልዎ መስል አምሳሊከ ወንስማዕ።

Jud 14:14 ወይቤሎሙ እምነ በላዒ ወፅአ መብልዕ ወእምነ ጽኑዕ ወፅአ ጥዑም ወስእኑ አይድዖቶ አምሳሊሁ እስከ ሠሉስ መዋዕል።

Jud 14:15 ወእምዝ አመ ራብዕት ዕለት ይቤልዋ ለብእሲተ ሳምሶን አስፍጥዮ ለምትኪ ወይንግርኪ አምሳሊሁ ከመ ኢናውዕየክሙ በእሳት ለኪ ወለቤተ አቡኪ አው ከመ ታንድዩነኑ ጸዋዕክሙነ።

Jud 14:16 ወበከየት ላዕሌሁ ብእሲቱ ለሳምሶን ወትቤሎ ጸላእከኒ ወኢታፈቅረኒ እስመ አምሳሊከ ዘመሰልከ ለደቂቀ ሕዝብየ ኢነገርከኒ ሊተ ወይቤላ ሳምሶን ናሁ ለአቡየ ወለእምየ ኢነገርክዎሙ ለኪኑ እንከ እንግርኪ።

Jud 14:17 ወበከየት ላዕሌሁ ሰቡዐ መዋዕለ ዘበዓል ወእምዝ ኣመ ሳብዕት ነገራ ሶበ አሥርሐቶ ወአይድዓቶሙ ለደቂቀ ሕዝባ።

Jud 14:18 ወይቤልዎ እሙንቱ ዕደው አመ ሰብዕት ዕለት እንበለ ትዕርብ ፀሐይ {…….}(ምንት ይጥዕም ) እምነ መዓር ወምንተ ይጸንዕ እምነ አንበሳ ወይቤሎሙ ሳምሶን ሶበ ኢያስራኅክምዋ ለእጐልትየ እመ ኢረከብክምዋ ለአምሳልየ።

Jud 14:19 ወመፅአ ላዕሌሁ መንፈሰ እግዚአብሔር ወወረደ ውስተ አስቀሎና ወቀተለ ፴ብእሴ ወሰለቦሙ አልባሲሆሙ ወወሀቦሙ ለእለ አይድዕዎ አምሳሊሁ ወተምዕዐ መዓተ ሶምሶን ወአተወ ቤተ አቡሁ።

Jud 14:20 ወነበረት ብእሲተ ሶምሶን ምስለ መጋቤ መርዓሁ ካልኡ።

ክ፡ ፲ወ፭ ፡፡

Jud 15:01 ወእምድኅረ መዋዕል አመ ማእረረ ስርናይ ኀወፃ ሶምሶን ለብእሲቱ ወአምፅአ ላቲ ማኅስአ ጠሊ ወይቤ እባእ ኀበ ብእሲትየ ውስተ ጽርኅ ወከልኦ አቡሃ በዊአ ኀቤሃ።

Jud 15:02 ወይቤሎ ኣቡሃ እስመ ትቤ ጸላእክዋ ወሃብክዋ ለካልእከ ወባሕቱ {....} ዳእሙ እኅታ እንተ ትንእሳ ወትሤንያ ወትኩንከ ህየንቲሃ።

Jud 15:03 ወይቤ ሳምሶን ንጹሕ አነ ምዕረ እምነ ኢሎፍሊ እስመ አነ እገብር እኪተ ምስሌክሙ።

Jud 15:04 ወሖረ ሳምሶን ወአሐዘ ፫፻ ቈናጽለ ወነሥአ መሐትወ ወአስረ ውስተ አዝናቢሆሙ ወወደየ አሐተ ማኅቶተ ማእከለ ፪አዝናቢሆሙ።

Jud 15:05 ወአሕተወ እሳት ውስተ ውእቱ መሐትው ወፈነዎሙ ውስተ {……}(ክልስስታት) ዘኢሎፍሊ ወአውዓየ ሰዊተ ወክምረ ዘተዓጽደ ወዘይቀውም ወዘውጡኅ ወአዕፃዳተ ወይን ወዘዘይት።

Jud 15:06 ወይቤሉ ኢሎፍሊ መኑ ገብረ ዘንተ ወይቤልዎሙ ሳምሶን ሐሙሁ ለተምናታዊ እስመ ሄድዎ ብእሲቶ ወወሃብዎ ለካልኡ ወዓርጉ ኢሎፍሊ ወአውዓዩ ቤተ አቡሃ ወኪያሃኒ ወአቡሃኒ በእሳት።

Jud 15:07 ወይቤሎሙ ሳምሶን እመሰ ገበርክሙ ኢይፈቅድ በቀልየሰ እምነ ፩ ወለኵልክሙ እምረሰይኩ።

Jud 15:08 ወዘበጦሙ ሶምሶን ውስተ አቍያጸ እገሪሆሙ ወኮነ ዓቢይ ቀትል ወወረደ ሳምሶን ወነበሩ ውስተ ፈለግ ውስተ በዓተ ኤ{..}(ጣም)።

Jud 15:09 ወዓርጉ ኢሎፍሊ ወኃደሩ ላዕለ ይሁዳ ወተዓዘሩ ላዕለ ሌዊ።

Jud 15:10 ወይቤልዎሙ ኵሉ ሰብአ ይሁዳ ለምንት ዓረግሙ ላዕሌነ ወይቤሉ ኢሎፍሊ ከመ ንእስሮ ለሳምሶን ዓረግነ ወንግበሮ በከመ ገብረነ።

Jud 15:11 ወወረዱ ፴፻ ብእሴ እምነ ይሁዳ ኀበ በዓተ ኰኵሕ ዘኤጣም ወይቤልዎ ለሳምሶን ኢታአምርኑ ከመ ኢሎፍሊ ይኴንኑነ ለምንት ከመዝ ገበርከ ላዕሌነ።

Jud 15:12 ወይቤሎሙ ሳምሶን በከመ ገብሩ ላዕሌክሙ ከማሁ ገበርኩ ላዕሌሆሙ ወይቤልዎ ከመ ንእስርከ ወረድነ ወናገብአከ ውስተ እዴሆሙ ለኢሎፍሊ ወይቤሎሙ ሳምሶን መሐሉ ሊተ አንትሙ ከመ ኢትቅትሉኒ አንትሙ ወአግብኡኒ ሎሙ ወአንትሙሰ ኢትትራከቡ ምስሌየ።

Jud 15:13 ወመሐሉ ሎቱ ወይቤልዎ አልቦ ዳእሙ ነአስረከ በማእሰር ወናገብአከ ውስተ እዴሆሙ ወቀቲለሰ ኢንቀትለከ ወአሰርዎ በ፪መፃምድ ኀደስት ወአውፅእዎ እምነ ይእቲ ኰኵሕ።

Jud 15:14 ወበጽሐ እስከ ኀበ ዓፅመ መንከሰ ወወውዑ ኢሎፍሊ ወተቀበልዎ ወሮጹ ላዕሌሁ ወመፅአ ላዕሌሁ መንፈሰ እግዚአብሔር ወኮኑ እልክቱ መጻምድ እለ ውስተ መዝራፅቱ ከመ ሶበ ያጼኑ እሳት ሐሠር ወተፈትሐ ማኅሜሁ እምነ መዝራዕቱ።

Jud 15:15 ወረከበ ዓጽመ መንከስ ዘአድግ ግዱፈ ውስተ ፍኖት ወአትሐተ እዴሁ ወተመጠዋ ወቀተለ ባቲ ፲፻ ብእሴ።

Jud 15:16 ወይቤ ሳምሶን በዓፅመ መንከሰ አድግ ደምስሶ ደምሰስክዎሙ እስመ በዓፅመ መንከሰ አድግ ቀተልኩ ፲፻ ብእሴ።

Jud 15:17 ወእምዝ ሶበ አሕለቀ ነቢበ ገደፋ ለይእቲ ዓጽመ መንከስ እምነ እዴሁ ወስመዮ ለውእቱ መካን ቀትለ ዓፅመ መንከስ።

Jud 15:18 ወጸምአ ጥቀ ወጸርሐ ኀበ እግዚአብሔር ወይቤ አንተ አ{..}(ግባ)እከ ውስተ እደ ገብርከ ዛተ ሕይወተ ዓቢየ ወይእዜሰ እመውት በጽምእ ወእወድቅ ውስተ እዴሆሙ ለቈላፋን።

Jud 15:19 ወአርኃዋ እግዚአብሔር {.}(ን)ቅዓታ ለይእቲ ዓጽመ መንከስ ወወፅአ እምኔሃ ማየ ወሰትየ ወገብአት ነፍሱ ወአዕረፈ በበይነ ዝንቱ ተሰምየ ስሙ ለውእቱ መካን ነቅዐ ዓጽመ መንከስ እስከ ዮም። Jud Jud 15:20 ወኰነኖሙ ለእስራኤል በመዋዕለ ኢሎፍሊ ፳ዓመተ።

ክ፡ ፲ወ፮ ፡፡

Jud 16:01 ወሖረ ሳምሶን እምህየ ውስተ ጋዛን ወርእየ በህየ ብእሲተ ዘማ ወቦአ ኀቤሃ።

Jud 16:02 ወነገርዎሙ ለሰብአ ጋዛን ወይቤልዎሙ መጽአ ሳምሶን ዝየ ወአድዎ ወዓገትዎ ኵላ ሌሊተ ውስተ አንቀጸ ሀገር ወጸንሑ ኵላ ሌሊተ ወይቤሉ ንጸንሖ እስከ ይጸብሕ ወንቀትሎ።

Jud 16:03 ወኖመ ሳምሶን እስከ መንፈቀ ሌሊት ወተንሥአ መንፈቀ ሌሊት ወአሐዛ ለኆኅተ ሃገር ዘአንቀጽ በክልኤሆን ራግዛቲሃ ወጸሮሙ ምስለ ኵሉ ሰብኡ ወተሰክመ {…}(ላዕለ) መትከፍቱ ወአዕረጎሙ ውስተ ርእሰ ደብር ዘቅድመ ኬብሮን ወአንበሮሙ ህየ።

Jud 16:04 ወእምድኅረ ዝንቱ አፍቀረ ብእሲተ በኀበ ፈለገ ሶሬኅ ወስማ ደሊላ።

Jud 16:05 ወዓርጉ ኀቤሃ መሳፍንተ ኢሎፍሊ ወይቤልዋ አስፍጥዮ ወአእምሪ {…}በምንት {…..}ውእቱ ኃይሉ ዓቢይ ወበምንት ንክሎ ወንእስሮ ከመ ናድክዎ ወንሁበኪ ንሕነ ፲፻ብእሴ ወ፻ ብሩረ።

Jud 16:06 ወትቤሎ ደሊላ ሳምሶን አይድዓኒ ምንት ውእቱ ኃይልከ ዓቢየ ወበምንት እመ አሰሩከ ትደክም።

Jud 16:07 ወይቤላ ሶምሶን እመ አሰሩኒ በ፯አውታር ኃደስት እለአልቦሙ ብትከተ ወእደክም እንከ ወእከውን ከመ ፩እምነ እጓለ እመሕያው።

Jud 16:08 ወአምጽኡ ሎቱ መሳፍንተ ኢሎፍሊ ፯አውታረ ሐደስተ እለ አልቦሙ ብትከተ ወአሰረቶ ቦሙ።

Jud 16:09 ወእለሰ ይፀንሕዎ ይነብሩ ውስተ ውሳጢት መፅኡከ ኢሎፍሊ ሳምሶን ወበተኮሙ ለእልክቱ አውታር ከመ ይትበተክ ፈትል ከመ ያጼኑ እሳተ ወኢተዓውቀ ኃይሉ።

Jud 16:10 ወትቤሎ ደሊላ ለሶምሶን ናሁ አስተሐቅርከኒ ወሐሰተ ተናገርከኒ ወይእዜኒ አይድዓኒ በምንት የአስሩከ።

Jud 16:11 ወይቤላ እመ አሰሩኒ በ፯ መጻምድ እለ ኢገብሩ ቦሙ ግብረ እደክም እንከ ወእከውን ከመ ፩እምነ እጓለ እመሕያው።

Jud 16:12 ወነንሥአት ደሊላ ፯መፃምደ ሐደስተ ወአሰረቶ ቦቱ ወትቤሎ ኢሎፍሊ መጽኡከ ሳምሶን ወእለሰ ይፀንሕዎ ይነብሩ ውስተ ውሳጢት ወበተኮሙ እምነ መዝራዕቱ ከመ ፈትል።

Jud 16:13 ወትቤሎ ደሊላ ለሳምሶን ወይእዜኒ አስተሐቀርከኒ ወሐሰተ ተናገርከኒ ወአይድዓኒ በምንት የአ
ስሩከ ወይቤላ እመ ፀፈርኪዮን ለሰብዑ ቈናዝዕየ ዘርእስየ ወተከልኪዮን በመትከል ውስተ አረፍት ወእደክም እንከ ከመ ፩ እምነ እጓለ እመሕያው።

Jud 16:14 ወአነመቶ ደሊላ ወፀፈረቶ ን ለሰብዑ ቈናዝዒሁ ዘርእሱ በኃይሉ ወተከለቶን በመታክል ውስተ አረፍት መጽኡ ኢሎፍሊ ሳምሶን ወነቅሀ እምንዋሙ ወነዝዓ ውስተ መታክለ እምነ አረፍት ምስለ ቈናዝዒሁ ወኢተዓውቀ ኃይሉ።

Jud 16:15 ወትቤሎ ደሊላ እፎ ትብል አፍቀርኩኪ ወልብየ ምስሌኪ ናሁ ሣልስ ዝንቱ እንዘ ታስተኃቅረኒ ወኢታየድዓኒ በምንት ውእቱ ኃይልከ ዓቢይ።

Jud 16:16 ወእምዝ ሶበ አስርሐቶ በነቢበ ኵላ ሌሊተ ወአጽሐበቶ እስከ ተቈጥዓ በሞት።

Jud 16:17 አይድዓ ኵሎ ዘውስተ ልቡ ወይቤላ መላጼ ኢይለክፈኒ ርእስየ እስመ ናዝራዊ አነ ለእግዚአብሔር እምነ ከርሠ እምየ ወእምከመ ተላጼኩ የሐድ(ገኒ ኃይ)ልየ ወ)እደክም ወእከውን ከመ ኵሉ እጓለ እመሕያው።

Jud 16:18 ወአእመረት ደሊላ ከመ አይድዓ ኵሎ ዘውስተ ልቡ ወለአከት ወጸውዓቶሙ ለመላእክተ ኢሎፍሊ እንዘ ትብል ንዑአ አሐተአ ዕረጉአ እስመአ አይድዓኒአ ኵሎ ዘውስተ ልቡአ ወዓርጉኀቤሃ ኵሎሙ መሳፍንተ ኢሎፍሊ ወአምጽኡ ወርቀ ምስሌሆሙ።

Jud 16:19 ወአኖመቶ ማእከለ ብረኪሃ ወፀውዓት ቀራፄ ወቀረፀቶ ሰብዑ ቈናዝዐ ርእሱ ወአሐዘ ይድከም ወኀደጎ ሐይሉ።

Jud 16:20 ወትቤሎ ደሊላ መጽኡከ ኢሎፍሊ ሶምሶን ወነቅሀ እምንዋሙ ወይቤ እወፅእ ወእገብር ከመ ዘ(ልፍ) ወእነጽሖሙ ወውእቱሰ ኢያእመረ ከመ ኀደጎ እግዚአብሔር።

Jud 16:21 ወአኃዝዎ ኢሎፍሊ ወአውፅእዎ አዕይንቲሁ ወአውረድዎ ውስተ ጋዛን ወሞቅሕዎ በመዋቅሕተ ሐፂን ወአንበርዎ ውስተ ቤተ ሞቅሕ የሐርጽ።

Jud 16:22 ወአሐዘ ሥዕርቱ ይብቈል እምዘ ቀረጽዎ።

Jud 16:23 ወተጋብኡ መላእክተ ኢሎፍሊ ከመ ይሡዑ መሥዋዕተ ለአምላ(ኮሙ ) ወከመ ይትፈሥሑ ወይቤሉ አግብኦ አምላክነ ለሳምሶን ፀርነ ውስተ እዴነ።

Jud 16:24 ወሶበ ርእይዎ ሕዝብ ወአእኰትዎ ለአምላኮሙ ወይቤሉ አግብኦ አምላክነ ለፀርነ ውስተ እዴነ ዘአማሰና ለምድርነ ዘአብዝሐ አብድንቲነ።

Jud 16:25 ወእምዝ ሶበ ተፈሥሑ ይቤሉ ጸውዕዎ ለሳምሶን እምነ ቤተ ሞቅሕ ወይትዋነይ በቅድሜነ ወጸውዕዎ ለሳምሶን እምነ ቤተ ሞቅሕ ወተሣለቁ ላዕሌሁ ወአቀምዎ ማእከለ ክልኤ አዕማድ።

Jud 16:26 ወይቤሎ ሳምሶን ለወልድ ዘይመርሖ አዕርፈኒ ወአግሥሠኒ አዕማደ እለ ዲቤሆን ይቀውም ዝንቱ ቤት ወአስምከኒ ዲቤሆን ወገብረ ሎቱ ከማሁ ውእቱ ወልድ።

Jud 16:27 ወምሉእ ውእቱ ቤት ዕደወ ወአንስተ ወሀለዉ ህየ ኵሎሙ መሳፍንተ ኢሎፍሊ ውስተ ናሕስኒ የአክሉ ፴፻ ዕደው ወአንሰት ይኔጽርዎ ለሳምሶን ከመ ይትዋነይ።

Jud 16:28 ወፀርኃ ሶምሶን ኀበ እግዚአብሔር ወይቤ እግዚኦ እግዚኦ ተዘከረኒ ወአጽንዓኒ አሐተ እንከ ወእትበቀል በቀለ አሐተ ህየንተ ክልኤሆን አዕይን‹ቲ›የ እምነ ኢሎፍሊ።

Jud 16:29 ወአሐዞን ሳምሶን ለእልክቱ ክልኤሆን አዕማድ እለ ማእከል እለ ዲቤሆን ይቀውም ውእቱ ቤት ወገፍዖን አሐተ በየማኑ ወአሐተ በፀጋሙ።

Jud 16:30 ወይቤ ሳምሶን ለትሙት ነፍስየ ምስለ ኢሎፍሊ ወአጠቆን በኃይሉ ወወድቀ ውእቱ ቤት ላዕለ መሳፍንት ወላዕለ ኵሉ ሕዝብ ዘውስቴቱ ወኮኑ እለ ሞቱ እለ ቀተለ ሳምሶን በሞቱ ፈድፋደ እምእለ ቀተለ በሕይወቱ።

Jud 16:31 ወወረዱ አሐዊሁ ወኵሉ ቤተ አቡሁ ወነሥእዎ ወዓርጉ ወቀበርዎ ማእከለ ሶሐራ ወማእከለ ኤስታዎስ ውስተ መቃብረ መኖሔ አቡሁ ወኰነኖሙ ለእስራኤል ውእቱ ፳ ዓመተ።

ክ፡ ፲ወ፯ ፡፡

Jud 17:01 ወሀለወ ብእሲ ዘእምነ ደብረ ኤፍሬም ወስሙ ሚካ።

Jud 17:02 ወይቤላ ለእሙ ዝክተ ወርቅ ዘትቤልኒ ተስርቀኒ ወአምሐልከኒ ናሁ ወርቁ ኃቤየ ውእቱ አነ ነሣእክዎ ወትቤ እሙ ቡሩክ ወልድየ ለእግዚአብሔር።

Jud 17:03 ወአግብአ ውእተ ወርቀ ፲ወ፩፻ ለእሙ ወትቤ እሙ ቀድሶ ቀደስክዎ ለዝንቱ ወርቅ ለእግዚአብሔር እምነ እዴየ ለባሕቲትየ ከመ ይትገበር ግልፎ ወስብኮ።

Jud 17:04 ወይእዜኒ አገብኦ ለኪ ወእሁበኪዮ ወወሀበ ው{..}(እተ) ወርቀ ለክሙ ወነሥአት እሙ ውእተ ወርቀ ወወሀበት እምኔሁ ክልኤ ፻ብሩረ ለዘ ይስብኮ ወይገብሮ ግልፎ ወስበኮ ወአንበርዎ ውስተ ቤተ ሚካ።

Jud 17:05 ወብእሲቱሰ ሚካ ረስዮ ሎቱ ቤተ እግዚአብሔር ወገብረ ምስለ ወቴራጴን ወመልአ እዴሁ ለ፩እምነ ደቂቁ ወኮኖ ካህነ።

Jud 17:06 ወበእማንቱ መዋዕል አልቦሙ ንጉሠ ብእሲ ብእሲ ዘአደሞ ቅድመ አዕይንቲሁ ይገብር።

Jud 17:07 ወሀለወ ወልድ ዘእምኑ ቤተ ልሔም ዘእምነ ሕዝበ ይሁድ ወእምነ ዘመደ ይሁዳ ወሌዋዊ ውእቱ ወይነብር ህየ።

Jud 17:08 ወሖረ ውእቱ ብእሲ እምነ ሀገረ ይሁዳ ወእምነ ቤተ ልሔም ከመ ይኅድር ኀበ ረከበ ወበጽሐ እስከ ደብረ ኤፍሬም ኀበ ቤተ ሚካ ከመ ይቢት።

Jud 17:09 ወይቤሎ ሚካ እምአይቴ መጻእከ ወይቤሎ ሌዋዊ አነ እምነ ቤተ ልሔም ዘይሁዳ ወአሐውር እንበር ኀበ ረከብኩ።

Jud 17:10 ወይቤሎ ሚካ ንበር ምስሌየ ወኩነኒ አበ ወካህነ ወአነ እሁበከ ዓሥሩ ኅብስተ ለለ ዕለትከ ወዘውገ አልባሰ አለብሰከ ወእሴስየከ ወሖረ ውእቱ ሌዋዊ።

Jud 17:11 ወአሐዘ ይንበር ምስለ ውእቱ ብእሲ ወኮኖ ውእቱ ወልድ ከመ ፩ እምነ ደቂቁ።

Jud 17:12 ወመልአ እዴሁ ሚካ ለውእቱ ሌዋዊ ወኮኖ ውእቱ ወ{..}(ልድ) ካህነ ወነበረ ውስተ ቤተ (ሚካ።

Jud 17:13 ወይቤ ሚካ ይ)እመርኩ ከመ አሰነየ ገቢረ ላዕሌየ እግዚአብሔር እስወ ኮነኒ ሊዋዊ ካህነ።

ክ፡ ፲ወ፰ ፡፡

Jud 18:01 ወበእማንቱ መዋዕል አልቦሙ ንጉሠ ለእስራኤል ወበእማንቱ መዋዕል ይኃሥሡ ሎሙ ሕዝበ ዳን ርስተ ኀበ ይነብሩ እስመ ኢረከቡ እስከ ይእቲ አሚር ርስተ በማእከለ ሕዝበ እስራኤል።

Jud 18:02 ወፈነዉ ደቂቀ ዳን እምነ ሕዝቦሙ ፭ ዕደወ እምነ መክፈልቶሙ ደቂቀ ኃይል እምነ ሰኣራ ወአስታሖል ከመ ይርአይዋ ለምድር ወያእምርዋ ወይቤልዎሙ ሖረ ርእዩ ለነ ምድረ ወበጽሑ ውስተ ምድረ ኤፍሬ(ም ኀበ ቤተ ሚካ ወሐደሩ ህየ እ)(ሙንቱ ኀበ ቤተ ሚካ።

Jud 18:03 ወአእም)ርዎ ቃሎ ለውእቱ ወልድ ወሬዛ ሌዋዊ ወቦኡ ህየ ወይቤልዎ መኑ አምጽአከ ዝየ ወምንተ ትገብር በዝየ ወምንተ ብከ በዝየ።

Jud 18:04 ወይቤሎሙ ከመዝ ወከመዝ ረሰየኒ ሚካ ወዓሰበኒ ወኮንክዎ ካህነ።

Jud 18:05 ወይቤልዎ ተሰአል ኀበ እግዚአብሔር እመ ይሴርኃነ ፍኖትነ እንተ ንሐውር ውስቴታ ንሕነ።

Jud 18:06 ወይቤሎሙ ውእቱ ካህን ሖሩ በሰላም ይእቲ ፍኖትክሙ ቅድመ እግዚአብሔር እንተ ባቲ ተኃውሩ።

Jud 18:07 ወሖሩ እሙንቱ ዕደው ወበጽሑ ውስተ ሊሳ ወርእየ ሕ{.}(ዝ)በ እለ ይነብሩ ውስቴታ ተአሚኖሙ ይነብሩ በ{….}(ሕገ ሰዶና ) ህዱአን ወዕሩፋን እንዘ ይትአመሩ ወኢክህሉ ነቢበ ቃለ ውስተ ምድረ ርስተ መዝገብ እስመ ርኁቃን እሙንቱ እምነ ሲዶና ወአልቦሙ ተልሐፈ ምስለ ሶርያ።

Jud 18:08 ወገብኡ እልክቱ ፭ዕደው ኀበ አሐዊሆሙ ውስተ ሶራሐ ወአስታሖል ወይቤልዎሙ ምንተ ያነብረክሙ።

Jud 18:09 ተንሥኡ ወንሖር ላዕሌሃ እስመ ቦእናሃ ወአንሶስው ናሀ ለይእቲ ምድር እስከ አጽናፊሃ ወርኢነ ሕዝበ እለ ይነብሩ ውስቴታ በሕገ ሲዶና ወርሑቃን እሙንቱ እምነ ሲዶና ወአልቦሙ ተልሐፈ ምስለ ሶርያ ወባሕቱ ተንሥኡ ወንዕረግ ላዕሌሆሙ እስመ ርኢናሃ ለይእቲ ምድር ሠናይት ጥቀ ወአንትሙስ አርምሙ ወኢትትሀከዩ ሐዊረ ወበዊአ ከመ ትትዋረስዋ ለይእቲ ምድር።

Jud 18:10 ወእምከመ ቦእክሙ ትበጽሑ ኀበ ሕዝብ እለ ተአሚኖሙ ይነብሩ ወምድርኒ ረኃብ እስመ አግብኦ እግዚአብሔር ውስተ እዴክሙ ብሔረ ዘአልቦ ዘይትኃጣእ እምነ ኵሉ ቃል ዘተፈጥረ ውስተ ምድር።

Jud 18:11 ወተንሥኡ እምነ ህየ እምነ ብሔረ ዳን እምነ ሶራሳ ወኢታሖል ፯፻ ብእሲ እለ ቅኑታኒሆሙ ይጸውሩ ንዋየ ኃቅሎሙ።

Jud 18:12 ወዓርጉ ወኃደሩ ውስተ ቀርያታርም ውስተ ይሁዳ ወበእንተ ዝንቱ ተሰምየ ውእቱ መካን ትዕይንተ ዳን እስከ ዮም መንገለ ድኅሬሃ ለቀርያትያርም።

Jud 18:13 ወሐሊፎሙ እምህየ በጽሑ ውስተ ደብረ ኤፍሬም ወበጽሑ እስከ ኀበ ቤተ ሚካ።

Jud 18:14 ወይቤልዎሙ እልክቱ ፭ ዕደው እለ ሖሩ ከመ ይርአይዋ ለይእቲ ምድረ ሊሳወይቤልዎሙ ለአሐዊሆሙ ሶበ ታአምሩ ከመ ቦቱ ውስተ ዝንቱ አብያቅ ምስለ ወቴራፍን ወግልፎ ወስብኮ ወይእዜኒ አእምሩ ዘትገብሩ።

Jud 18:15 ወገሐሱ ህየ ወቦኡ ውስተ ቤቱ ለውእቱ ወልድ ሌዋዊ ውስተ ቤተ ሚከ።

Jud 18:16 ወተአምሕዎ እልክቱ ፯፻ብእሲ እንበ ይጸውሩ ንዋየ ኃቅሎሙ ቅኑታኒሆሙ ወተጋብኡ ኀበ ኆኅተ አንቀጽ ወእለ እምነ ዳን።

Jud 18:17 ወዓርጉ እልክቱ ፭ዕደው እለ ሖሩ ቀዲሙ ከመ ይርአዩ ምድረ ወቦኡ ህየ ወነሥኡ ዝክተ ምስለ ግልፎ ወቴራፍን ወስብኮ ወዝክቱስ ካህን ይቀውም ኀበ ኖኅተ አንቀጽ ወእልክቱኒ ፯፻ ብእሲ ይጸውሩ ንዋየ ሐቅሎሙ ቅኑታኒሆሙ።

Jud 18:18 ወቦኡ እሙንቱ ዕደው ውስተ ቤተ ሚካ ወነሥኡ ዝክተ ግልፎ ወምስለ ቴራፍን ወስብኮ ወይቤሎሙ ዝክቱ ካህን ምንተ ትገብሩ አንትሙ።

Jud 18:19 ወይቤልዎ አርምም ወደይ እዴከ ውስተ አፍከ ወነዐ ምስሌነ ወትከውነነ አቡነ ወካህነ ቦኑ ይኄይሰከ ትኩን ካህነ ለ፩ብእሲ እምነ ትኩን ካህነ ለነገድ ወለሕዝበ እስራኤል።

Jud 18:20 ወተፈሥሐ ልቡ ለውእቱ ካህን ወነሥአ ውእተ ምስለ ወቴራፍን ወግልፎ ወስብኮ ወቦአ ማእከለ ሕዝብ።

Jud 18:21 ወተመይጡ ወሖሩ ወነሥኡ ኵሎ ቤቶ ወጥሪቶ ዘክብሩ ወነድኡ ቅድሜሆሙ።

Jud 18:22 ወእንበለ ይርሐቁ እምነ ቤት መጽአ ሚካ ወዕደው ሕዝብ እለ ቅሩበ ቤቱ ለሚካ ወጸርኁ እምድኅሬሆሙ ለደቂቀ ዳን ወአውየዉ ሎሙ ለደቂቀ ዳን።

Jud 18:23 ወተመይጡ ገጾሙ ደቂቀ ዳን ወይቤልዎ ለሚካ ምንተ ኮንከ ዘትጸርኅ።

Jud 18:24 ወይቤሎሙ ሚካ ግልፎየ ዘገበርኩ ነሣእክሙኒ ወከህነኒ ወሖርክሙ ወምንተ እንከ ኀደግሙ ሊተ ወቅብሉኒ ምንተ ትጸርኅ {.}።

Jud 18:25 ወይቤልዎ ደቂቀ ዳን ኢይስማዕ እንከ ቃልከ ምስሌነ ወእመ አኮሰ ይትራከቡከ ዕደው መሪራነ ነፍስ ወተሐጒል ዓዲ ነፍስከ ወነፍስ ቤትከ።

Jud 18:26 ወሖሩ ደቂቀ ዳን ፍኖቶሙ ወርእየ ከመ ይጸንዕዎ ወተመይጠ ወአተወ ቤቶ።

Jud 18:27 ወእሙንቱስ ነሥኡ ኵሎ ዘገብረ ሚካ ወካህነኒ ወኵሎ ዘቦ ወሖሩ እስከ ሊሳ ላዕለ ሕዝብ ዕሩፍ ዘተአሚኖ ይነብር ወቀተልዎሙ በአፈ ኃፂን ወሀገሮሙኒ አውዐዮ።

Jud 18:28 ወአልቦ ዘድኅነ እስመ ርሑቃን እሙንቱ እምነ ሲዶና ወአልቦሙ ተልሐፈ ምስለ ባዕድ ሰብእ ወይእቲሰ ውስተ ቈለተ እንተ ቤተ ጦብ ወሐነጽዋ ለይእቲ ሀገር ወነበሩ ውስቴታ።

Jud 18:29 ወሰመዩ ስማ ለይእቲ በገር ዳን በስመ አቡሆሙ ዳን ዘተወልደ ለእስራኤል ወስማስ ለይእቲ ሀገር ቀዲሙ አሊስ።

Jud 18:30 ወኢቀሙሎሙ ደቂቀ ዳን ግልፎ ዘሚከ ወዮናታን ወልደ ጌርሳም ወልደ ምናሴ ውእቱ ወደቂቁ ወካህናተ እሙንቱ ለሕዝበ ዳን እስከ አመ ፈለሰት ምድሮሙ።

Jud 18:31 ወአቀሙ ሎሙ ግልፎ ዘሚካ ዘገብረ በኵሉ መዋዕል አምጣነ ነበረ ቤተ እግዚአብሔር ውስተ ሴሎም።

ክ፡ ፲ወ፱ ፡፡

Jud 19:01 ወበእማንቱ መዋዕል አልቦሙ ንጉሠ ለእስራኤል ወሃለወ ብእሲ ሌዋዊ ወይነብር ውስተ አሐዱ ኃብር ዘደብረ ኤፍሬም ወነሥአ ሎቱ ውእቱ ብእሲ ብእሲተ ዕቅብተ እምነ ቤተ ልሔም ዘይሁዳ።

Jud 19:02 ወተምዕዓቶ ዕቅብቱ ወኀደገቶ ወአተወት ቤተ አቡሃ ቤተ ልሔም ዘይሁዳ ወነበረት ህየ መዋዕለ ፬ ወአውራኀ።

Jud 19:03 ወተንሥአ ምታ ወሖረ ወተለዋ ከመ ይትዓረቃ ወያግብኦ ኃቤሁ ወቍልዔሁ ምስሌሁ ወ፪ አእዱግ ወሖረ ቤተ አቡሀ ወርእዮ አቡሃ ለይእቲ ወለ{.}ት ወሖረ ወተቀበሎ።

Jud 19:04 ወአብኦ ሐሙሁ አቡሃ ለብእሲቱ ወነበረ ምስሌሁ ሠሉሰ መዋዕለ ወበልዑ ወስትዩ ወቤተ ህየ።

Jud 19:05 ወእምዝ አመ ራብዕት ዕለት ነቅሁ በጽባሕ ወተንሥአ ይሖር ወይቤሎ አቡሃ ለይእቲ ወለት ለሐሙሁ አጽንዕ ልበከ ወብላዕ ፍታ ኅብስት ወእምዝ ተሐውር።

Jud 19:06 ወነበረ ወበልዑ ክልኤሆሙ ኅቡረ ወሰትዩ ወይቤሎ አቡሃ ለይእቲ ወለት ለውእቱ ብእሲ ቢት ዮምኒ ወይትፈሣሕ ልብከ።

Jud 19:07 ወተንሥአ ውእቱ ብእሲ {.}(ይ)ሖር ወአገበሮ ሐሙሁ ወካዕበ ቤተ ህየ።

Jud 19:08 ወነቅሃ በጽባሕ አመ ሐምስ ዕለት ከመ ይሖር ወይቤሎ አቡሃ ለይእቲ ወለት ብላዕ እክለ ወእምዝ ተሐውር እስከ ተዓርብ ፀሐይ ወበልዑ ክልኤሆሙ ወሰትዩ።

Jud 19:09 ወተንሥአ ውእቱ ብእሲ ከመ ይሖር ውእቱ ወዕቅብቱ ወቍልዔሁ ወይቤሎ ሐሙሁ አቡሃ ለይእቲ ወለት ናሁ መስየ ወተቈልቈለ ፀሐይ ሕድር ዝየ ዮምኒ ወንበር ዝየ ወይትፈሣሕከ ልበከ ወትገይሱ በጽባሕ ፍኖተትክሙ ወተአቱ ቤተከ።

Jud 19:10 ወአበየ ውእቱ በይተ ወተንሥአ ወሖረ ወበጽሑ እስከ ቅድመ ኢየቡስ እንተ ይእቲ ኢየሩሳሌም ወምስሌሁ ፪አእዱግ ጽኑዓን ወዕቅብቱሂ ምስሌሁ ይእቲ።

Jud 19:11 ወእንዘ ዓዲሆ ሙ ሀለዉ አንጸረ ኢየቡስ ወፀሐይኒ ተቈልቈለት ጥቀ ወይቤሎ ቍልዔሁ ለእግዚ{.}(ኡ) ነዓ ንግኃሥ ውስተ ሀገር ኢያቡሴዎን ዛቲ ወንቢት ውስቴታ።

Jud 19:12 ወይቤሎ እግዚኡ ኢይግሕስ ውስተ ሀገረ ነኪር እንተ ኢኮነት ለደቂቀ እስራኤል ነሐልፍ እስከ ገባኦ።

Jud 19:13 ወይቤሎ ለቍልዔሁ ነዓ ንግሐስ ውስተ ፩መካን ወንሕድር {….}{.} ውስተ ገባኦ እንተ ራማ።

Jud 19:14 ወሐለፉ ወሖሩ እስመ ዓርበ ፀሐይ በፂሖሙ ገባኦ እንተ ብንያም።

Jud 19:15 ወግ{..}(ኅሱ) ህየ ከመ ይባኡ ወይኅድሩ ውስተ ገባኦ ወቦኡ ወነበሩ ውስተ መርኀበ ሀገር ወአልቦ ዘያበውኦሙ ውስተ ቤት ወዘያሐድሮሙ።

Jud 19:16 ወመጽአ ብእሲ ልሂቅ እምነ ግብሩ ወብእሲሁሰ እምነ ደብረ ኤፍሬም ወምንባሪሁ ውስተ ገባኦ ወሰብአ ብሔር ወደቂቀ ብንያም።

Jud 19:17 ነጸሩ በአዕይንቲሆሙ ወርእይዎ ለዝንቱ ብእሲ ነጋዲት ውስተ መርኅበ ሀገር ወይቤሎ ዝክቱ ልሂቅ አይቴ ተሐውር ወእምአይቴ መፃእከ።

Jud 19:18 ወይቤሎ ሐላፊት ንሕነ እምነ ቤተ ልሔም ዘይሁዳ እስከ አመ ንበጽሕ ደብረ ኤፍሬም እስመ እምህየ አነ ወሖርኩ እስከ ቤተ ልሔም ዘይሁዳ ወአአቱ ቤትየ ወአልቦ ዘአግሐሠኒ ውስተ ቤቱ።

Jud 19:19 ወ(ሓስረ) ወእከለኒ ብነ ለአእዱግነ ወኅብስተኒ ወወይነኒ ብነ ወለአመትከኒ ወለቍልዔ አግብርቲከ አልቦ ዘነኃጥእ እምነ ኵሉ መፍቅድነ።

Jud 19:20 ወይቤሎ ዝንቱ ብእሲ ልሂቅ ሰላም ለከ ወኵሎ ዘአልብከ ላዕሌየ ወባሕቱ ውስተ መርኅብ ኢትሕድር።

Jud 19:21 ወአብኦ ውስተ ቤቱ ወአቅማሐ ለአእዱጊሁ ወኀቡ እገሪሆሙ ወበልዑ ወሰትዩ።

Jud 19:22 ወእምዝ ተፈሥሖሙ ልቦሙ ወናሁ ደቂቀ ኃጥአን ሰብአ ሀገር ዓገትዎ ለውእቱ ቤት ወጐድጐዱ ኆኅተ ወይቤልዎ ለዝክቱ ብእሲ ልሂቅ ባዕለ ቤት አውፅኦ ለዝክቱ ብእሲ ዘቦአ ውስተ ቤትከ ከመ ንሖሮ።

Jud 19:23 ወወፅአ ኀቤሆሙ ዝክቱ ብእሲ ባዕለ ቤት ወይቤሎሙ ሐሠ ለክሙ አሐዊነ ኢትግበሩ እኩየ እምድኅረ ቦአ ውስተ ቤትየ ኢትግበሩ ዘንተ እበደ።

Jud 19:24 ናሁ ወለትየ ድንግል ወዕቅብቶ አወፅኦን ወአኅሰርዎን ወግበሩ ላዕሌሆሙ ዘይኤድመክሙ በውስተ አዕይንቲክሙ ወላዕለ ዝንቱ ብእሲ ኢትግበሩ ዘንተ ነገረ እበድ።

Jud 19:25 ወኢፈቀዱ እሙንቱ ሰብእ ይስምዕዎ ወነሥአ ዝክቱ ብእሲ ለዕቅብቱ ወአውፅአ አፍአ ኀቤሆሙ ወአኅሰርዋ ወተዋነይዋ ኵላ ሌሊተ እስከ ፀብሓ ወፈነውዋ ከመ ጎሐ።

Jud 19:26 ወመጽአት ይእቲ ብእሲት በጽባሕ ወወድቀት ኀበ መድረከ ኆኅት ዘውእቱ ብእሲ ባዕለ ቤት ኀበ (ሀለወ ህየ እግዚኦ እስከ ጸብ)(ሐ።

Jud 19:27 ወነሥአ እግዚአ እስከ ጸብ)ሕ ወአርሐወ ኆኅተ ውእቱ ቤት ወወፅአ ከመ ይሖር ፍኖቶ ወረከባ ለዕቅብቱ ውድቅተ ኀበ ኆኅተ ውእቱ ቤት ወእደዊሃ ላዕለ መድረክ።

Jud 19:28 ወይቤላ ተንሥኢ ንሖር ወኢያውሥአቶ እስመ ሞተት ወጸዓና ዲበ አድግ ወተንሥአ ውእቱ ብእሲ ወአተወ ብሔሮ።

Jud 19:29 ወቦአ ቤቶ ወነሥአ መጥባሕተ ወአሐዘ ለዕቅብቱ ወመተራ እምነ መለያልየ አዕፅምቲሃ ፲ወ፪ ክፍለ ረሰያ ወፈነዋ ውስተ ሕዝበ እስራኤል።

Jud 19:30 ወእምዝ ኵሉ ዘርእያ ይቤ አልቦ አመ ኮነ ከመዝ ወአልቦ አመ አስተርአየ እምአመ ወፅኡ እስራኤል እምነ ግብጽ እስከ ዮም ወአዘዞሙ ለእልክቱ ሰብእ እለ ፈነዎሙ ወይቤሎሙ ከመዝ በልዎሙ ለኵሉ ሰብአ እስራኤል ቦኑአ አመአ ኮነአ ከመዝአ እምአመአ ወፅኡአ ደቂቀአ እስራኤልአ እምነአ ግብጽአ እስከዮምአ ወረሰዩአ ለክሙአ ምክረአ ወተናገሩአ።

ክ፡ ፳ ፡፡

Jud 20:01 ወወፅኡ ኵሎሙ ደቀ እስራኤል ወአንገለጉ ተጋቢኦሙ ኵሎሙ ማኅበሮሙ ከመ አሐዱ ብእሲ እምነ ዳን እስከ ቤርሳቤሕ ወገላአድኒ ውስተ መሴፋ።

Jud 20:02 ወቆመ ኵሉ ሕዝብ ወኵሉ ነገደ እስራኤል ውስተ ማኅበረ ኵሉ ሕዝቡ ለእግዚአብሔር አርብዓ እልፍ አጋር ዘይጸውር ኵናተ።

Jud 20:03 ወሰምዑ ደቂቀ ብንያሚ ከመ ተጋብኡ ደቂቀ እስራኤል ውስተ መሴፋ ወወይቤሉ ደቂቀ እስራኤል አይድዑ በአይቴ ኮነት ዛቲ እኪት።

Jud 20:04 ወአውሥኦ ዝክቱ ብእሲ ሌዋዊ ምታ ለእንታክቲ ብእሲት እንተ ቀተሉ ወይቤ በገባኦ ዘብንያሚ መጻእኩ አነ ወዕቅብትየ ንሕድር።

Jud 20:05 ወተንሥኡ ላዕሌነ ሰብአ ገባኦ ወዓገቱ ዲቤነ ውስተ ቤት ሌሊተ ወኪያየኒ ፈቀዱ ይቅትሉኒ ወለዕቅብትየሰ አሕሰርዋ ወተዋነይዋ ወሞተት።

Jud 20:06 ወነሣእክዋ ለዕቅብትየ ወመተርክዋ በበ መለያልያ ወፈነዉኩ ውስተ ኵሉ ደወለ ርስቶሙ ለእስራኤል እስመ ገብሩ እበደ ውስተ እስራኤል።

Jud 20:07 ወናሁ ኵልክሙ አንትሙ ደቂቀ እስራኤል ዝየ አቅሙ ለክሙ ቃለ ወምክረ።

Jud 20:08 ወቆሙ ኵሉ ሕዝብ ከመ አሐዱ ብእሲ ወይቤሎ ኢነአቱ አብያቲነ ወኢንግባእ በሐውርቲነ።

Jud 20:09 ወይእዜኒ ከመዝ ግበሩ ላዕለ ገባኦ ነዓርግ ላዕሌሆሙ በበመክፈልትነ።

Jud 20:10 ወንነሥእ በበ ዓሠርቱ ዕደው ለለ ምእት ለኵሉ ደቂቀ እስራኤል ከማሁ ወምእት ለዓሠርቱ ምእት ዓሠርቱ ምእት ለዓሠርቱ እልፍ እለ ይጸውሩ (ስንቀ) ለሕዝብ ውስተ ፍኖት ለእለ የሐውሩ ይትቃተልዎሙ ለገባኦ ዘብንያሚ በበይነ ኵሉ እበድ እንተ ገብሩ ላዕለ እስራኤል።

Jud 20:11 ወተጋብኡ ኵሉ እስራኤል እምነ አህጉሪሆሙ ከመ ይባኡ።

Jud 20:12 ወለአኩ ሕዝበ እስራኤል ውስተ ኵሉ ነገደ ብንያሚ እንዘ ይብሉ ምንት ዛቲ እኪትአ እንተ ኮነትአ በውስቴትክሙአ።

Jud 20:13 ወይእዜኒአ አግብኡአ ዕደውአ እለ አበሱአ በገባኦ ደቂቀአ በለዓምአ ወንቅትሎሙአ ወናውፅእኦ እኪትአ እምነ እስራኤል አ ወአበዩ ደቂቀ ብንያሚ ሰሚዖቶሙ ለአሕዊሆሙ ለደቂቀ እስራኤል።

Jud 20:14 ወተጋብኡ ደቂቀ ብንያሚ እምነ አህጉሪሆሙ ውስተ ገባኦ ከመ ይፃኡ ወይትቃተልዎሙ ለደቂቀ እስራኤል።

Jud 20:15 ወተኆለቁ ደቂቀ ብንያሚ በይእቲ ዕለት እምነ አህጉሪሆሙ ክልኤ እልፍ ወሐምሳ ምእት ብእሲ እለ ይጸውሩ ኲናት እንበለ እለ ይነብሩ ውስተ ገባኦ።

Jud 20:16 ወእሙንቱኒ ተኆለቁ ስድስቱ ምእት ወራዙት ኅሩያን እለ ክልኤሆን እደዊሆሙ የማንያን ኵሎሙ ወኵሎሙ እለ ወፃፊያን በሞፀፍ እብነ ወየሃይጱ ሥዕርተ ወኢይስሕቱ።

Jud 20:17 ወተኆለቁ ኵሎሙ ደቂቀ እስራኤል እንበለ ደቂቀ ብንያሚ ፵፼ ብእሲ ጸዋሬ ኲናት ወኵሎሙ ዕደው መስተቃትላን።

Jud 20:18 ወተንሥኡ ወዓርጉ ውስተ ቤቴል ወተስእሉ ኀበ እግዚአብሔር ወይቤሉ ደቂቀ እስራኤል መኑ የዓርግ ለነ መስፍነ ዘይትቃተሎሙ ለነለብንያሚ ወይቤሎሙ እግዚአብሔር ይሁዳ ይዕርግ ለክሙ መስፍነ።

Jud 20:19 ወተንሥኡ ደቂቀ እስራኤል ወኀደሩ ላዕለ ገባኦ።

Jud 20:20 ወወፅኡ ኵሎሙ ዕደወ እስራኤ {…}ል ውስተ ቀትል ምስለ ብንያሚ ወተአሐዝዎሙ በገባኦ።

Jud 20:21 ወወፅኡ ደቂቀ ብንያሚ እምነ ሀገር ወቀተሉ እምነ እስራኤል ክልኤ ፼ወ፳፻ ብእሴ ይእተ አሚረ እለ ወድቁ ውስተ ምድር።

Jud 20:22 ወተፃንዑ ደቂቀ እስራኤል ወደገሙ ወጽኡ ይትቃተሉ ውስተ ዝክቱ መካን ኀበ ተቃተሉ አመ ቀዳሚት ዕለት ህየ {..}።

Jud 20:23 ወዓርጉ ደቂቀ እስራኤል ወበከዩ ቅድመ እግዚአብሔር እስከ ሰርክ ወተስእሉ ኀበ እግዚአብሔር ወይቤሉ ንድግምኑ ዓዲ ተቃትሎ ምስለ ብንያሚ እኁነ {……}ወይቤሎሙ እግዚአብሔር ዕረጉ ኀቤሆሙ።

Jud 20:24 ወመጽኡ ደቂቀ እስራኤል ኀበ ብንያሚ አመ ሳኒታ ዕለት።

Jud 20:25 ወወፅኡ ብንያሚ ወተቀበሎሙ አመ ሳኒታ ዕለት እምነ ገባኦ ወቀተሉ እምኔሆሙ ፼ወ፹፻ ብእሲ እለ ወድቁ ውስተ ምድር ወኵሎሙ እለ ይጸውሩ ኵናተ።

Jud 20:26 ወዓርጉ ኵሎሙ ደቂቀ እስራኤል ወኵሉ ሕዝብ ወሖሩ ቤቴል ወበከዩ ወነበሩ ህየ ቅድመ እግዚአብሔር።

Jud 20:27 ወተስእሉ ደቂቀ እስራኤል ኀበ እግዚአብሔር ወሀለወት ህየ ታቦተ እግዚአብሔር በእማንቱ መዋዕል።

Jud 20:28 ወፊናሐስ ወልደ አልዓዛር ወልደ አሮን ይቀውም ቅድሜሃ በእማንቱ መዋዕል ወይቤሉ ንድግምኑ ዓዲ ወፂአ ውስተ ቀትል ምስለ ደቂቀ ብንያሚ እኁነ አው ንኅድግ ወይቤሎሙ እግዚአብሔር ዕረጉ እስመ ጌሰመ አገብኦሙ ውስተ እዴክሙ።

Jud 20:29 ወአንበሩ ደቂቀ እስራኤል እለ የዓግትዋ ለገባኦ አውዳ።

Jud 20:30 ወተአሐዝዎሙ እስራኤል ለብንያሚ አመ ሣልስት ዕለት ወተቃተልዎሙ በኀበ ገባኦ ቀዲሙ።

Jud 20:31 ወወፅኡ ደቂቀ ብንያሚ ተቀበልዎሙ ለሕዝብ ወጐዩ እምኀበ ሀገር ወአሐዙ ይትቃተሉ እምነ ሕዝብ ከመ ቀዲሙ በውስተ ፍኖት {…}አሐቲ እንተ ታዓርግ ለቤቴል ወአ{..}(ኀቴ) እንተ ታዓርግ ለገባኦ በውስተ ገዳም የአክሉ ሠላሳ ብእሲ እምነ እስራኤል።

Jud 20:32 ወይቤሉ ደቂቀ ብንያሚ ይመውቱ ቅድሜነ ከመ ቀዲሙ ወይቤሉ ደቂቀ እስራኤል ንጐይ ይ ወናርሕቶሙ እምነ ሀገር ውስተ ፍናዌ።

Jud 20:33 ወተንሥኡ ኵሎሙ ዕደወ እስራኤል እምነ መካኖሙ ወተተቃተሉ በበዓል ታመር ወማዕገቶሙ ለእስራኤል ተባአሱ በመካኖሙ እምነ ዓረቢሃ ለገባኤ።

Jud 20:34 ወገብኡ እንተ ቅድሜሃ ለገባኦ እልፍ ብእሲ ኅሩያን እምነ እስራኤል ወጸንዐ ቀትል ወእሙንቱሰ ኢያእመሩ ከመ በጽሐቶሙ እከይሆሙ።

Jud 20:35 ወአውደቆሙ እግዚአብሔር ለብንያሚ ቅድመ እስራኤል ወቀተልዎሙ ደቂቀ እስራ{……….}(ኤል ለደቂቀ ብንያሚ ፪)፼ወ፶ወ፩፻ ወኵሎሙ እሉ እለ ይጸውሩ ኵናተ።

Jud 20:36 ወርእየ ብንያሚ ከመ ተቀትለ ወወሀብዎሙ እስራኤል መካነ እስመ ተአምኑ በማዕገቶሙ ዘሤሙ ላዕለ ገባኦ።

Jud 20:37 ወሖሩ እልክቱ እለ ዓገቱ ወቀተልዋ ለሀገር በአፈ ሐፂን {…....}።

Jud 20:38 ወአዘዝዎሙ ለእስራኤል ለእለ የዓግቱ ከመ በሐፂን ይቅትልዎሙ ወያዕርግዎ ለጢሰ ሀገር ከመ ማኅፈድ።

Jud 20:39 ወተመይጡ ዕደወ እስራኤል በውስተ ቀትል ወለብንያም ሰ አሐዝዎ ይቅትልዎ ዕደወ እስራኤል የአክሉ ፯፻ ብእሲ እስመ ይቤ እንበለ ይቅተሉ ኒ ቀተልክዎሙ በቅድሜየ ከመ ቀትለ ቀዲሙ።

Jud 20:40 ወዝክቱ ማኅፈደ ጢስ እምነ ሀገር ከመ ዓምድ ወነጸረ ብንያሚ ድኅሬሁ ወናሁ ዓርገ ጥፍአተ ሀገር ውስተ ሰማይ።

Jud 20:41 ወተመይጡ ዕደወ እስራኤል ወተወለወሉ ዕደወ ብንያሚ ወርእዩ ከመ በጽሐቶሙ እከይሆሙ።

Jud 20:42 ወነትዑ ቅድሜሆሙ ለእስራኤል ውስተ ፍኖተ ገዳም ወበጽሖሙ ቀትል ወእለሂ እምነ አህጉር ቀተልዎሙ በማእከሎሙ።

Jud 20:43 ወቀተልዎሙ ለብንያሚ ወአጥፍእዎሙ ወደምሰሶ ደምሰስዎሙ በቅድመ ገባኦ እመንገለ ጽባሒሁ።

Jud 20:44 ወወድቁ እምነ ብንያሚ እልፍ ሰማንያ ምእት ብእሲ ወኵሎሙ እሉ ጽኑዓን ዕደው።

Jud 20:45 ወነትዑ ወጐዩ ኀበ ኰኵሐ ሬሞን ወአረይዎሙ ፶፻ ብእሲ ወዴገንዎሙ ወተለውዎ ሙ እስከ ገላአድ ወቀተሉ እምኔሆሙ ፳፻ብእሲ።

Jud 20:46 ወኮኑ ኵሎሙ እለ ወድቁ እምነ ብንያሚ ክልኤ እልፍ ወ ፶፻ ብእሲ እለ ይጸውሩ ኵናተ በይእቲ ዕለት ወኵሎሙ እሉ ዕደው ጽኑዓን።

Jud 20:47 ወነትዑ ወጐዩ ውስተ ኰኵሐ ሬሞን (፯፻ብእሲ ወነበሩ ውስተ ኰኵሐ ሬሞን ፬አውራኀ።

Jud 20:48 ወዐፀውዎሙ ለሰብአ እስ)ራኤል ለደቂቀ ብንያሚ ወቀተልዎሙ በአፈ ሐፂን ወለሀገሮሙኒ ወለንስሳሆሙ ኒ ወለኵሉ ዘተረክበ ውስተ አህጉር ወአ(ህጉሪ)ሆሙ እለ ረከቡ አውዓይዎን በእሳት።

ክ፡ ፳ወ፩ ።

Jud 21:01 ወተማሐሉ ሰብአ እስራኤል በመሴፋ እንዘ ይብሉ ከመ ኢይሁብ ብእሲ እምኔነ ወለቶ ለብንያሚ ያስተዋስብ።

Jud 21:02 ወሖሩ ኵሉ ሕዝብ ውስተ መሴፋ ወውስተ ቤቴል ወነበሩ እስከ ስርክ ቅድመ እግዚአብሔር ወጸርሑ ወበከዩ ዓቢየ ብካየ።

Jud 21:03 ወይቤሉ ለምንት እግዚኦ ኮነ{……}(ት ዛቲ በውስ)ተ እስራኤል ከመ ትፃእ ዮም አሐቲ ሕዝብ እምነ እስራኤል።

Jud 21:04 ወእምዝ በሳኒታ ጌሡ ሕዝብ ወነደቁ ህየ ምሥዋዕ ወአዕረጉ መሥዋዕተ መድ{…}(ኃኒት)።

Jud 21:05 ወይቤሉ ደቂቀ እስራኤል መኑ ዘኢዓርገ እምነ ማኅበር እምነ ኵሉ ሕዝበ እስራኤል ኀበ እግዚአብሔር እስመ ዓቢይ መሐ{…}(ላሆሙ) ከመ ዘኢዓርገ ኀበ እግዚአብሔር ውስተ መሴፋ ሞተ ይሙት ይቤሉ።

Jud 21:06 ወተዓረቅዎ ደ(ቂቀ) እስራኤል ለብንያሚ እኁሆሙ ወይቤሉ ትወፅእኑ ዮም አሐቲ ሕዝብ እምነ እስራኤል።

Jud 21:07 ምንተ እንከ ንሬስዮሙ ለእለ ተርፉ በእንተ አንስት ናዑ መሐልነ ንሕነ በእግዚአብሔር ከመ ኢንሀቦሙ እምነ አዋልዲነ ያውስቡ።

Jud 21:08 ወይቤሉ መኑ እምነ አሐቲ ሕዝበ እስራኤል ዘኢዓርገ ኀበ እግዚአብሔር ውስተ መሴፋ ወናሁ አሐዱ ብእሲ ኢመጽአ እምነ ኢያቢስ ዘገላአድ ውስተ ማኅበሮ ሙ።

Jud 21:09 ወተፋቀዱ ሕዝብ ወናሁ አሐዱ ብእሲ ዘእምነ ኢያቢስ ዘገላአድ ኢሀለወ።

Jud 21:10 ወለአኩ ህየ ማኅበሮሙ ፼ወ፳፻የ ብእሴ እምነ ደቂቀ ኃይል ወአዘዝዎሙ እንዘ ይብሉ ሖሩ ወቅትሉ ኵሉ እለ ይነብሩ ውስተ ኢያቢስ ዘገላአድ በአፈ ሐፂን ወአንስተኒ ወሕዝበኒ።

Jud 21:11 ወከመዝ ግበሩ ኰሎ ተባዕተ ወከሎ አንስተ እለ ያአምራ ብእሴ ቅትሉ።

Jud 21:12 ወረከቡ እለ ይነብሩ ውስተ ገላአድ ፬፻ አዋልደ ደናግለ እለ ኢያአምራ ብእሴ ወአምጽእዎን ውስተ ትዕይንት ውስተ ሴሎ ውስተ ምድረ ከናአን።

Jud 21:13 ወለአኩ ኵሉ ማኅበሮሙ ኀበ ብንያሚ እለ ውስተ ኰኲሐ ሬሞን ወጸውዕዎሙ ለሰላም።

Jud 21:14 ወገብአ ብንያሚ ኀበ ደቂቀ እስራኤል በእማንቱ መዋዕል ወወሀብዎሙ አንስተ እለ እምነ አንስተ ኢያቢስ ዘገላአድ ወሠመሩ በዝንቱ።

Jud 21:15 ወሕዝብኒ ተኳነንዎሙ ለብንያሚ እስመ ገብረ እግዚአብሔር ቀትለ ውስተ ሕዝበ እስራኤል።

Jud 21:16 ወይቤሉ ሊቃናተ ማኅበር ምንተ ንገብር በእንተ እለ ተርፉ በበይነ {.}አንስት እስመ ጠፍአ አንስት እምነ ብንያሚ።

Jud 21:17 ወይቤሉ ርስተ ተርፈ ለብንያሚ ወኢትደመሰስ ሕዝብ እምነ እስራኤል።

Jud 21:18 ወንሕነኒ ኢንክል ውሂቦቶሙ አንስተ እምነ አዋልዲነ እስመ መሐልነ ደቂቀ እስራኤል እንዘ ንብል ርጉም ውእቱ ዘይሁብ ብእሲተ ለብንያሚ።

Jud 21:19 ወይቤሉ በዓለ እግዚአብሔር ባሴሎ እምነ መዋዕል በበ መዋዕሊሁ ውእቱ እመንገለ መስዕ ቤቴል ወጽባሒሃ ለፍኖት እንተ ታዓርግ እምነ ቤቴል በሰቂማ ወእመንገለ አዜብ ለሌቦና።

Jud 21:20 ወአዘዝዎሙ ለደቂቀ ብንያሚ ወይቤልዎሙ ሖሩ ወዕግቱ ውስተ አዕፃዳተ ወይን።

Jud 21:21 ወተዓቀቡ አዋልዲሆሙ ለእለ ይነብሩ ውስተ ሴሎ እንዘ ይትዋያ በመሰንቆ ወትወፅኡ እምነ አዕጻዳተ ወይን ወምሥጡ ለክሙ አንስተ እምነ አልደ ሴሎ ወእትዉ ውስተ ብንያሚ።

Jud 21:22 ወለእመ መፅኡ አበዊሆን ወአሐዊሆን ይሰነኑክሙ ንብሎሙ መሐርዎሙ እስመ ኢያውፅኡ አንስቲያሆሙ እምነ ቀትል እስመ አኮ አንትሙ ዘወሀብክምዎሙ በእማንቱ መዋዕል ኢትነስሑ።

Jud 21:23 ወገብሩ ከማሁ ደቂቀ ብንያሚ ወነሥኡ አንስተ በኆለቍሆሙ እምነ እለ ይትዋነያ ተማሠጥዎን ወአተዉ ወገብኡ ውስተ ርስቶሙ ወንደቁ ሎሙ አህጉረ ወነበሩ ውስቴቶን።

Jud 21:24 ወአተዉ እምህየ ደቂቀ እስራኤል ብእሲ ብእሲ ውስተ ሕዝቡ ወውስተ ነገዱ ወአተዉ እምህየ ብእሲ ብእሲ ውስተ ርስቱ።

Jud 21:25 ወበእማንቱ መዋዕል አልቦሙ ንጉሠ ለእስራኤል ብእሲ ብእሲ ዘአደሞቅድመ አዕይንቲሁ ይገብር።

ተፈ{.}ጸመ ዘመሳፍት